sagorsarker/bangla-wikipedia huggingface dataset:
সিনকোনা

সিনকোনা যা সাধারণভাবে কুইনা নামে পরিচিত, রুবিয়াসিয়াসি পরিবারের একটি গোত্র যার ২৫ টি প্রজাতি সনাক্ত করা হয়েছে, আদিনিবাস দক্ষিণ আমেরিকার পশ্চিমাংশে অবস্থিত আন্দিজ জঙ্গলে। সামান্য কিছু প্রজাতি মধ্য আমেরিকা, জ্যামাইকা, ফরাসি পলিনেশিয়া, সুলাওয়েসি, দক্ষিণ আটলান্টিক মহাসাগরে অবস্থিত সেন্ট হেলেনা এবন নিরক্ষীয় আফ্রিকার উপকূলে সাঁও টোমে এন্ড পিন্সিপেতে প্রাকৃতিক ভাবে জন্মে। কুইনিনের অল্প কিছু প্রজাতির ঔষধি গুণ আছে। এই সকল গাছের বাকল থেকে কুইনিন এবং অন্যান্য যৌগ আহরণ করা হয়।
বিজ্ঞানী ক্যারোলাস লিনিয়াস ১৭৪২ সালে পেরুর সেই সময়কার ভাইরয়ের পত্নী কাউন্টেস অফ সিনকোন এর নামানুসারে এই বৃক্ষের নামকরণ করেন। যদিও কয়েক শতাব্দী ধরে মানুষ এই গাছের ছালের বাকলের উপকারীতার কথা অবগত ছিলো। সিনকোনা গাছ ইকুয়েডর এবং পেরুর জাতীয় বৃক্ষ।
সিনকোনা গাছ ৫-১৫ মিটার (১৬-৪৯ ফুট) উঁচু হয়। পাতা বিপরীতমুখী, ১০-৪০ সে.মি. লম্বা। ফুল সাদা, গোলাপী বা লাল বর্ণের হয়। ছোট ক্যাপস্যুলের মত ফলের মধ্যে অনেকগুলো বীজ থাকে।
সিনকোনা গাছে ঔষধি গুণ আবিষ্কার করে পেরু, বলিভিয়া ও ইকুয়েডর অঞ্চলের কুইচুয়া সম্প্রদায়ের মানুষ। নিম্ন তাপমাত্রায় কম্পন থেকে রক্ষা পেতে তারা দীর্ঘকাল ধরে এই গাছের চাষ করে। ম্যালেরিয়া জ্বরে তীব্র কাঁপুনি দিয়ে জ্বর আসে। এই কাঁপুনি নিরাময়ে তারা সিনকোনা গাছের পাতা ব্যবহার করতো। জেসুইট মিশনারীগণ সিনকোনা গাছ প্রথম ইউরোপে নিয়ে আসে।
লেপিডোপ্টেরা প্রজাতির কিছু লার্ভা সিনকোনা গাছ থেকে খাবার হিসেবে ব্যবহার করে।
সিনকোনা গণের বিভিন্ন গাছের ছাল বিভিন্ন ধরনের অ্যালক্যালয়েডের উৎস হিসেবে কাজ করে। এর মধ্যে সবথেকে পরিচিত রূপ হচ্ছে কুইনিন। একটি এন্টিপাইরেটি (জ্বরনাশক) উপাদান যা বিশেষ করে ম্যালেরিয়া চিকিৎসায় ব্যবহার করা হয়। সিনকোনা অ্যালক্যালয়েডসে থাকেঃ
অজৈব রসায়নে অসম্পৃক্ত সংশ্লেষনে এগুলোকে অজৈব প্রভাবক হিসেবে ব্যবহার করা হয়।
অ্যালক্যালয়েডের পাশাপাশি অনেক সিনকোনা গাছের বাকলে সিনকোট্যানিক এসিড পাওয়া যায়, একটি বিশেষ ধরনের ট্যানিন, যা জারণের মাধ্যমে দ্রুত গাঢ় বর্ণের ফ্লোবাফেনে রুপান্তরিত হয়, যা লাল সিনকোনিক নামে পরিচিত, সিনকোনো-ফুলভিক এসিড অথবা সিনকোনা লাল নামেও ডাকা হয়।
উদ্ভিদবিজ্ঞানীদের মতে ৩১ প্রজাতির সিনকোনা গাছ পাওয়া যায়। কিন্তু সংকরায়নের মাধ্যমে এর প্রজাতি সংখ্যা বৃদ্ধি করা সম্ভব। 
("সিনকোনা রোবুস্টা" বিভিন্ন সংকর সুকিরুব্রার সংকর।
শ্রীপতি

শ্রীপতি (১০১৯-১০৬৬) একজন ভারতীয় গণিতবিদ ও জ্যোতির্বিজ্ঞানী।‘ধীকোটি’ নামে একটি করণ গ্রন্থও তিনি রচনা করেছিলেন ১০৩৯ সালে। এই গ্রন্থটির বিষয়বস্তু মূলত জ্যোতির্বিজ্ঞান। সূর্যগ্রহণ ও চন্দ্রগ্রহণ নিয়ে কুড়িটি স্তবকে লেখা।জ্যোতির্বিজ্ঞান নিয়ে লেখা তার আরেকখানি গ্রন্থ ‘ধ্রুব মানস’১০৫৬ সালে। ১০৫ টি স্তবকে লেখা গ্রন্থের আলোচ্য বিষয়গুলি হল, গ্রহাদির ভুজাংশ (longitude) নির্ণয় প্রণালী, চন্দ্রকলা (lans), গ্রহণ, গ্রহাদির সংক্রমণকাল (transit) ইত্যাদি।এছাড়া তিনি জ্যোতিষরত্নমালা, সিদ্ধান্তশেখর নামেও জ্যোতির্বিজ্ঞান এবং গণিতের উপর বই লেখেন। তিনি শ্রীধর আচার্যের কাজের উপর নির্ভর করে ‘গণিততিলক’ নামে ১২৫ স্তবকের একটি অসম্পূর্ণ পুস্তক রচনা করেন ।
শ্রীপতির আবির্ভাব কাল সম্ভবত ১০১৯ সালে। মতান্তরে দশম শতাব্দীর শেষ ভাগে (991 খ্রিষ্টাব্দ)।তার পিতার নাম ছিল নাগদেব বা নামদেব। পিতামহের নাম ছিল কেশব। কাশ্যপ গোত্রীয় পন্ডিতের জন্মভূমি ছিল মহারাষ্ট্রের রোহিনীখন্ড। শ্রীপতি ছিলেন লল্লর অনুসারী। তার রচিত গ্রন্থগুলির মধ্যে উল্লেখযোগ্য ‘জ্যোতিষ রত্নমালা’ এবং সিদ্ধান্ত শেখর’। ‘ধীকোটি’ নামে একটি করণ গ্রন্থও তিনি রচনা করেছিলেন। এই গ্রন্থটির বিষয়বস্তু মূলত জ্যোতির্বিজ্ঞান। সূর্য ও চন্দ্রগ্রহণ নিয়ে কুড়িটি স্তবকে লেখা। জ্যোতির্বিজ্ঞান নিয়ে লেখা তার আরেকখানি গ্রন্থ ‘ধ্রুব মানস’। ১০৫ টি স্তবকে লেখা গ্রন্থের আলোচ্য বিষয়গুলি হল, গ্রহাদির ভুজাংশ (longitude) নির্ণয় প্রণালী, চন্দ্রকলা (lans), গ্রহণ, গ্রহাদির সংক্রমণকাল (transit) ইত্যাদি।শ্রীপতিকে ১১ শতকের সব থেকে সফল ভারতীয় গণিতবিদ হিসেবে ভাবা হয়।
Śrīpatipaddhatiḥ http://openlibrary.org/b/OL3148702M/Śrīpatipaddhatih
O'Connor, John J.; Robertson, Edmund F., "Śrīpati", MacTutor History of Mathematics archive, University of St Andrews.
গিলবার্টসন সাংমা

গিলবার্টসন সাংমা অসমের প্রসিদ্ধ ফুটবল খেলোয়াড়। 
১৯৫২ সালে অসমের ডিব্রুগড়ে গিলবার্টসন সাংমার জন্ম হয়। তিনি শৈশবকাল থেকেই ফুটবলের প্রতি আকৃষ্ট ছিলেন।
দশম শ্রেনীর শিক্ষা সমাপ্ত করে ১৯৭১ সালে পুলিস কনস্টেবল হিসেবে প্রথম কর্মজীবন আরম্ভ করেন। এই সময়ে তিন অসম পুলিসের ফুটবল দলে যোগদান করে জনপ্রিয় হয়ে উঠেন। তিনি ১৯৭২ সন থেকে ১৯৮২ সন পর্যন্ত অসম পুলিস ফুটবল দলের অধিনায়কের দ্বায়িত্ব পালন করেন। 
১৯৭৩ সনে কেরেলের কোচিনে অনুষ্ঠিত ফুটবল টুর্নামেন্টে তিনি রাজ্যিক দলকে প্রতিনিধিত্ব করার সুযোগ পান। পরবর্ত্তী সময়ে ১৯৭৩ সন থেকে ১৯৮২ সন পর্যন্ত সর্বমোট সাতবার সিনিয়র রাষ্ট্রীয় ফুটবল প্রতিযোগীতায় অসমকে প্রতিনিধিত্ব করেন। তিনি ১৯৭৬ সন থেকে ১৯৭৮ সন পর্যন্ত রাজ্যিক দলের অধিনায়কের দায়িত্ব নেন। 
তিনি অসম পুলিসের পক্ষ হয়ে বরদলৈ ট্রফী, এ.টি.পি.এ শ্বিন্ড, কেপ্টেইন এন.এম.গুপ্তা ট্রফি লাভ করেন। ১৯৮১ সনে তিনি সন্তোষ ট্রফীর চেম্পিয়ন হন। 
১৯৭৫ সনে গিলবার্টনসন সাংমা ইন্দোনেশিয়া ও মালয়েশিয়ায় অনুষ্ঠিত প্রদর্শনীমূলক খেলায় ভারতের প্রতিনিধিত্ব করেন।
১৯৮৫ সনে গিলবার্টসন সাংমা যোরহাটে নাগাল্যান্ড পুলিশের বিরুদ্ধে ফুটবল খেলায় অংশগ্রহণ করেন। এটিই ছিল তার জীবনের শেষ ফুটবল খেলা।
মারিয়াম মির্জখনি

মারিয়াম মির্জখনি (‎; আ-ধ্ব-ব: [mæɾjæm miːɾzɑːxɑːniː]; ৩রা মে ১৯৭৭ - ১৪ই জুলাই ২০১৭) একজন প্রয়াত ইরানি গণিতবিদ। ২০১৪ সালে তিনি প্রথম নারী এবং ইরানি হিসেবে গণিতের সর্বোচ্চ সম্মানজনক পুরস্কার ফিল্ডস পদক জয় লাভ করেন। তাঁর বক্রপৃষ্ঠের প্রতিসাম্যের "(symmetry of curved surfaces)" উপর গবেষণাকর্মটি পুরস্কার কমিটি উদ্ধৃত করে। তারঁ গবেষণার বিষয়ের মধ্যে আরও অন্তর্ভুক্ত রয়েছে টাইখমুলার জগৎ, হাইপারবলিক জ্যামিতি,এরগডিক তত্ত্ব, সিম্পলেকটিক জ্যামিতি। ২০০৮ সালের ১লা সেপ্টেম্বর থেকে তিনি মার্কিন যুক্তরাষ্ট্রের স্ট্যানফোর্ড বিশ্ববিদ্যালয়ে গণিতের অধ্যাপক হিসেবে কাজ করা শুরু করেন।
তিনি শরিফ ইউনিভার্সিটি অব টেকনোলজি থেকে ১৯৯৯ সালে গণিতে বিএসসি ডিগ্রি লাভ করেন এবং ২০০৪ সালে হার্ভার্ড বিশ্ববিদ্যালয় থেকে পিএইচডি ডিগ্রি অর্জন করেন। তার পিএইচডি উপদেষ্টা ছিলেন ফিল্ডস পদক জয়ী কার্টিস টি. ম্যাক্‌মালেন।
১৯৯৪ সালে আন্তর্জাতিক গণিত অলিম্পিয়াডে তিনি প্রথম ইরানি নারী শিক্ষার্থী হিসেবে স্বর্ণপদক জয় লাভ করেন। ১১৯৫ সালের আন্তর্জাতিক গণিত অলিম্পিয়াডে তিনি প্রথম ইরানি হিসেবে সম্পূর্ণ নম্বর পেয়ে দুটি স্বর্ণপদক অর্জন করেন।
২০১৭ সালে মাত্র ৪০ বছর বয়সে তিনি স্তনের কর্কটরোগে (ক্যান্সার) আক্রান্ত হয়ে মৃত্যুবরণ করেন।
নিপ বরুয়া

নিপ বরুয়া () অসমীয়া চলচ্চিত্র জগতের একজন বিখ্যাত ও জনপ্রিয় ব্যক্তি। অসমীয়া চলচ্চিত্র বাণিজ্যিক উন্নতি তার সময় থেকে হওয়া বলে জানা যায়। তিনি ছিলেন চলচ্চিত্র পরিচালক ও প্রয়োজক। সর্বমোট ১৫টি অসমীয়া চলচ্চিত্র পরিচালনা করেন তিনি। চলচ্চিত্র ছাড়াও তার আগ্রহ ছিল অভিনয়, সংগীত ও ফুটবল খেলায়। কার্টুনিষ্ট হিসেবে তিনি অসমীয়া খবরের কাগজ আসাম ট্রিবিউন-এ বহু ছবি অঙ্কন করেছেন। 
কামরূপ জেলার বিহদিয়া গাঁও নামক স্থানে নিপ বরুয়ার জন্ম হয়। তার পিতার নাম চন্দ্রনাথ বরুয়া ও মাতার নাম জোনপ্রভা বরুয়া। পিতা চন্দ্রনাথ বরুয়া অসমের গড়কপ্তানী বিভাগের সাব ডিভিসনেল অফিসার ছিলেন। তার মাতা-পিতার ৯টি পুত্র ও ৪টি কন্যা সন্তান ছিল।তাদের সকল ভাই-বোনেরা কম-বেশি পরিমাণে চলচ্চিত্র জগতের সহিত জড়িত ছিলেন।
নিপ বরুয়া কর্তৃক পরিচালিত ১৫টি চলচ্চিত্রের নাম
শ্রেষ্ঠ চলচ্চিত্র বিভাগে ফিল্মফেয়ার পুরস্কার

শ্রেষ্ঠ চলচ্চিত্র বিভাগে ফিল্মফেয়ার পুরস্কার হল ভারতের চলচ্চিত্রের জন্য ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৫৪ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে।
যশ রাজ ফিল্মসের প্রযোজিত ১৮টি চলচ্চিত্র এই বিভাগে মনোনয়ন লাভ করে, যা কোন প্রযোজনা কোম্পানির ক্ষেত্রে সর্বাধিক। এছাড়া বিমল রায় প্রডাকশন্স ও ইউটিভি মোশন পিকচার্সের সাথে যৌথভাবে এই প্রযোজনা কোম্পানির চারটি চলচ্চিত্র শ্রেষ্ঠ চলচ্চিত্র বিভাগে পুরস্কার অর্জন করে। বিমল রায়, যশ চোপড়া ও সঞ্জয় লীলা ভন্সালী সর্বাধিক (চারটি করে) শ্রেষ্ঠ চলচ্চিত্র বিভাগে পুরস্কার বিজয়ী চলচ্চিত্রের পরিচালক। আমির খান অভিনীত নয়টি চলচ্চিত্র এই বিভাগে পুরস্কার অর্জন করে, যা কোন প্রধান চরিত্রে অভিনেতার ক্ষেত্রে সর্বাধিক। নূতন, মাধুরী দীক্ষিত, ঐশ্বর্যা রাই বচ্চন, রানী মুখার্জী ও আলিয়া ভাট অভিনীত তিনটি করে চলচ্চিত্র এই বিভাগে পুরস্কার অর্জন করে, যা কোন প্রধান চরিত্রে অভিনেত্রীর ক্ষেত্রে সর্বাধিক।
২০০৫ সালে "শোলে" চলচ্চিত্রটিকে গত ৫০ বছরের শ্রেষ্ঠ চলচ্চিত্র বলে ঘোষণা করা হয়, যদিও চলচ্চিত্রটি সে বছর শ্রেষ্ঠ চলচ্চিত্র বিভাগে পুরস্কৃত হয় নি।
ফেদেরিকো কাপাসসো

ফেদেরিকো কাপাসসো () একজন প্রখ্যাত ফলিত পদার্থবিজ্ঞানী এবং কোয়ান্টাম ক্যাসকেড লেজার এর অন্যতম উদ্ভাবক। তিনি ৬০টির অধিক ইউএস প্যাটেন্টের অধিকারী। কাপাসসো ১৯৭৩ সালে স্যাপিয়েঞ্জা ইউনিভার্সিটি অব রোম থেকে পদার্থবিজ্ঞানে সুম্মা কাম লডসহ পিএইচডি ডিগ্রি অর্জন করেন। তিনি ১৯৭৬ সালে বেল ল্যাব্‌স এ যোগদান করেন। ১৯৮৪ সালে তিনি ডিস্টিংগুইশড মেম্বার অব টেকনিক্যাল স্টাফ নিযুক্ত হন এবং ১৯৯৭ সালে বেল ল্যাবস ফেলো হন। তিনি ১৯৮৭ থেকে ২০০০ সাল পর্যন্ত কোয়ান্টাম ফেনোমেনা অ্যান্ড ডিভাইস রিসার্চ ডিপার্টমেন্ট এবং সেমিকন্ডাক্টর ফিজিক্স রিসার্চ ডিপার্টমেন্টের প্রধান ছিলেন। তিনি ২০০০ থেকে ২০০২ সাল পর্যন্ত ভাইস প্রেসিডেন্ট অব ফিজিক্যাল রিসার্চ হিসেবে দায়িত্ব পালন করেন। তিনি ২০০৩ সালের ১ জানুয়ারি হার্ভার্ড বিশ্ববিদ্যালয় এ যোগদান করেন।
ব্রজেন বরুয়া

ব্রজেন বরুয়া () অসমের চলচ্চিত্র জগতের বিখ্যাত ব্যক্তি। তিনি একাধারে চলচ্চিত্র পরিচালক, প্রয়োজক, সঙ্গীত পরিচালক ও কণ্ঠশিল্পী, অভিনেতা ও চিত্রনাট্যকার ।তদুপরি তিনি গুয়াহাটির বিভিন্ন মঞ্চে অর্কেষ্ট্রা পরিচালনা ও বেতার কেন্দ্রে গান গেয়েছেন। তিনি সর্বমোট ৫টি চলচ্চিত্র পরিচালনা ও ৮টি চলচ্চিত্রে সঙ্গীত পরিচালনা করেছেন। ডক্তর বেজবরুয়া চলচ্চিত্রের জন্য তিনি শ্রেষ্ঠ চলচ্চিত্রের পুরস্কার লাভ করেন।
১৯২৫ সনের ২৭ ফেব্রুয়ারি তারিখে কামরূপ জেলার বিহদিয়া গাঁও নামক স্থানে ব্রজেন বরুয়ার জন্ম হয়। )তার পিতার নাম চন্দ্রনাথ বরুয়া ও মাতার নাম জোনপ্রভা বরুয়া। পিতা চন্দ্রনাথ বরুয়া অসমের গড়কপ্তানী বিভাগের সাব ডিভিসনেল অফিসার ছিলেন। তার মাতা-পিতার ৯টি পুত্র ও ৪টি কন্যা সন্তান ছিল।তাদের সকল ভাই-বোনেরা কম-বেশি পরিমাণে চলচ্চিত্র জগতের সহিত জড়িত ছিলেন। অসমীয়া চলচ্চিত্র জগতে বিশেষ অবদান থাকা ব্রজেন বরুয়ার পরিবারে সর্বদা সাংস্কৃতিক পরিবেশ বিরাজমান ছিল।
গুয়াহাটি থেকে বিদ্যালয়ের শিক্ষা সমাপ্ত করে ব্রজেন বরুয়া উচ্চ শিক্ষার জন্য কলকাতা যান। কিন্তু সাম্প্রদায়িক সংঘর্ষের জন্য তিনি গুয়াহাটি ফিরে আসেন ও কটন কলেজ থেকে বি.এস.সি. ডিগ্রী লাভ করেন। তিনি অসমের জনস্বাস্থ্য বিভাগে কর্মরত ছিলেন। কিছুকাল জামুগুরিহাটে ধান সংগ্রহকারী বিষয়ার পদে কর্মরত ছিলেন। পরবর্ত্তী সময়ে তিনি চাকরি ছেড়ে সাংস্কৃতিক সাধনায় মনোনিবেশ করেন।তিনি অতি অল্প বয়সে গান গাওয়া আরম্ভ করেন। ছাত্রাবস্থাতে অজিত মহন্ত ও কেশব বরুয়ার সঙ্গে গান গেয়েছিলেন। ১৯৪৪ সনে কলকাতায় অনুষ্ঠিত নিখিল ভারত ছাত্র ফেডারেশনে সঙ্গীত পরিচালনায় যোগদান করেন। গুয়াহাটির বিভিন্ন মঞ্চে গীত পরিবেশন করা ব্রজেন বরুয়া অসমের অর্কেষ্ট্রার অন্যতম প্রবর্তক। ১৯৪৮ সনে গুয়াহাটিতে বেতার কেন্দ্র স্থাপন করা হয়। এই বেতার কেন্দ্রে তিনি একজন সুরকার ও কণ্ঠশিল্পী রুপে পদার্পণ করেন।
১৯৫৬ সালে মুক্তিপ্রাপ্ত ভ্রাতৃ নিপ বরুয়ার চলচ্চিত্র স্মৃতির পরশ নামক চলচ্চিত্রে গীত পরিবেশন করে ব্রজেন বরুয়া প্রথম চলচ্চিত্র জগতে প্রবেশ করেন। এই চলচ্চিত্রে দুইটি হিন্দী সঙ্গীত সংযোগ করা হয়। সঙ্গীত দুইটি লিখেন ডঃ বীরেন্দ্র নাথ দত্ত। চলচ্চিত্রটি সঙ্গীতের জন্য যথেষ্ট জনপ্রিয়তা অর্জন করে। 
১৯৬৩ সনে মুক্তিপ্রাপ্ত ইটো সিটি বহুতো কৌতুক চলচ্চিত্রের মাধ্যমে তিনি নিজেকে পরিচালক রুপে আত্মপ্রকাশ করেন। এই চলচ্চিত্রে চার্লি চ্যাপলিনের চরিত্র প্রকাশ পায়। তার দ্বিতীয় চলচ্চিত্র ডক্তর বেজবরুয়া। সেই সময়ে অসমীয়া ছবি কলকাতায় নির্মিত হত। তিনি প্রথম ছবি কলকাতায় নির্মাণ করেন যদিও জ্যোতিপ্রসাদ আগরওয়ালার মত তিনিও অসমে ছবি নির্মাণের পরিকল্পনা করেন। ৩৭ জন ব্যক্তিকে ডক্তর বেজবরুয়ার ছবি কাহিনী পড়ে শুনান ও আলোচনা করে অসমে ছবি নির্মাণের কার্য আরম্ভ করেন। স্থানীয় মঞ্চ ও অন্যান্য অনুষ্ঠানে কর্মরত যুবকদের তিনি ছবি নির্মাণের প্রশিক্ষণ দিয়ে বিভিন্ন দায়িত্ব অর্পণ করেন। ব্রজেন বরুয়ার এই বিপ্লবি চিন্তাধারার ফলে পরবর্ত্তী সময়ে অসমের চলচ্চিত্র পরিচালক-প্রয়োজক ছবি নির্মাণের জন্য কলকাতার পরিবর্তে অসমে নির্মাণ করার সিদ্ধান্ত নেন। রমেন বরুয়া সঙ্গীত পরিচালনা করার জন্য ছবিটির গীত জনপ্রিয়তা লাভ করে।
২০০৮ গ্রীষ্মকালীন অলিম্পিকে মল্লক্রীড়া – মহিলাদের হাতুড়ি ছোঁড়া

২০০৮ অলিম্পিক গেমসে মহিলাদের হাতুড়ি ছোঁড়া প্রতিযোগিতা আগস্টের ১৮ (যোগ্যতানির্ণায়ক পর্ব) ও ২০ (ফাইনাল) তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল (A মান) এবং (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
ন্যূনতম যোগ্যতার মাপকাঠি: ন্যূনতম ৭১.৫০ মিটার (Q) বা সেরা ১২জন (q) ফাইনালে যাবে।
পদুম বরুয়া

"'পদুম বরুয়া" () অসমের একজন প্রসিদ্ধ সংগীত ও চলচ্চিত্র পরিচালক। তিনি পরিচালনা করা অসমীয়া চলচ্চিত্রের নাম গঙা চিলনীর পাখি।১৯৭৬ সনে চলচ্চিত্রটি মুক্তি লাভ করে। ২৫ জুলাই ২০০৬ সনে নিজ বাসগৃহে তার মৃত্যু হয়।
ক্রিস গফানি

ক্রিস্টোফার ব্লেয়ার গফানি (জন্ম: ৩০ নভেম্বর, ১৯৭৫) নিউজিল্যান্ডের ডুনেডিনে জন্মগ্রহণকারী বিশিষ্ট ক্রিকেটার। ঘরোয়া ক্রিকেটে তিনি ওতাগো ভোল্টস দলের হয়ে ক্রিকেট খেলেছেন। ডানহাতি ব্যাটসম্যান গফানি প্রথম-শ্রেণীর ক্রিকেটে ৩৮টি খেলায় অংশ নিয়েছেন। বর্তমানে তিনি আম্পায়ার ও রেফারিদের আন্তর্জাতিক তালিকার অন্যতম সদস্য হিসেবে আম্পায়ারের দায়িত্ব পালন করছেন।
৬ জুন ২০১৯, ২০১৯ বিশ্বকাপের ওয়েস্ট ইন্ডিজ বনাম অস্ট্রেলিয়ার মধ্যকার গ্রুপ পর্বের ম্যাচে তিনি আম্পায়ারিং করেন। বার বার ভুল সিদ্ধান্তের কারণে তিনি ব্যাপক সমালোচিত হচ্ছেন, তিনি দুইবার ওয়েস্ট ইন্ডিজের ওপেনিং ব্যাটসম্যান ক্রিস গেইলকে আউট দেন। অতঃপর ব্যাটসম্যান তাড়াতাড়ি রিভিউ নেন এবং উভয় বারই তৃতীয় আম্পায়ার আগের সিদ্ধান্ত ফিরিয়ে নেন, কেননা মাঠের আম্পায়ারের সিদ্ধান্ত ভুল ছিল। আরো বিস্ময়কর ব্যাপার, আবার তিনি তৃতীয় বার ক্রিস গেইলকে আউট দেন, এবার এলবিডব্লিউ হন এবং ব্যাটসম্যান তৃতীয় বার আবার রিভিউ নেন, কিন্তু দেখা যায় এবার বল স্ট্যাম্পে আঘাত করে। আশ্চর্যজনক যে, রিপ্লেতে দেখা যায় ক্রিস গেইলকে আউট দেওয়ার আগের বলটি নো বল ছিল এবং এটি উক্ত আম্পায়ারের চোখেই পড়েনি! যদি তিনি সেই বলটি নো বল দিতেন, তাহলে পরবর্তী বলটি ফ্রী-হিট হতো এবং ওয়েস্ট ইন্ডিজও গেইলের উইকেট হারাতো না।
অ্যামোনিয়া

অ্যামোনিয়া বা এজেন () নাইট্রোজেন ও হাইড্রোজেনের সমন্বয়ে গঠিত একটি রাসায়নিক যৌগ যার রাসায়নিক সংকেত NH। এটি সরলতম নিকটোজেন হাইড্রাইড, অ্যামোনিয়া হল চরিত্রগত কটুগণ্ধযুক্ত বর্ণহীন গ্যাস। খাদ্য ও সার উৎপাদনকারী অনেক অণুজীবের পুষ্টিগত প্রয়োজন পূরণে অ্যামোনিয়া গ্যাস গুরুত্বপূর্ণ ভূমিকা রাখে। অ্যামোনিয়া, প্রত্যক্ষ বা পরোক্ষভাবে, বিভিন্ন ফার্মাসিউটিক্যাল পণ্য উৎপাদনে ব্যবহৃত হয়। এটি অনেক বাণিজ্যিক পরিষ্কারক এজেন্টে ব্যবহার করা হয়।
যদিও সাধারণত প্রকৃতি এবং ব্যাপক ব্যবহারে, অ্যামোনিয়া ক্ষারীয় এবং ঘনীভূত আকারে বিপজ্জনক। মার্কিন যুক্তরাষ্ট্রে এটি অত্যন্ত বিপজ্জনক পদার্থ হিসাবে শ্রেণীবদ্ধ করা হয়, এবং মার্কিন যুক্তরাষ্ট্রে ইমার্জেন্সি প্ল্যানিং অ্যান্ড কমিউনিটি রাটি-টু-নো অ্যাক্ট (৪২ ইউ.এস.সি. ১১০০২) ৩০২ ধারা হিসাবে সংজ্ঞায়িত এবং এর উৎপাদন, সংরক্ষণ, বা যথেষ্ট পরিমাণে ব্যবহারে কঠোর প্রতিবেদনের প্রয়োজনীয়তা আবশ্যক।
২০১৪ সালে অ্যামোনিয়া বৈশ্বিক শিল্প উৎপাদন ছিল , যা ২০০৬ সালের বৈশ্বিক শিল্প উৎপাদন থেকে ১৬% বেশি।
NH ১ বায়ুমন্ডলীয় চাপ এবং তাপমাত্রায় ফুটতে শুরু করে, তাই অ্যামোনিয়াকে নিম্ন তাপমাত্রায় সংরক্ষণ করতে হয়। গৃহস্থালী কাজে ব্যবহৃত অ্যামোনিয়া বা অ্যামোনিয়াম হাইড্রক্সাইড হচ্ছে পানি ও NH এর মিশ্রণ। এরকম দ্রবনের ঘনমাত্রা বাউমি স্কেলে (ঘনত্ব) পরিমাপ করা হয়, ২৬ ডিগ্রি বাউমি (অণুমানিক ৩০% (ওজনের) পরিমাণ অ্যামোনিয়া) আদর্শস্বরূপ উচ্চ ঘনত্ব বাণিজ্যিক পণ্য হিসেবে বিবেচিত হয়ে থাকে।
বায়ুমন্ডলে খুবই সামান্য পরিমাণে অ্যামোনিয়া পাওয়া যা যায় যা নাইট্রোজেন সমৃদ্ধ প্রাণী ও উদ্ভিদ ক্ষয় থেকে উৎপন্ন হয়। বৃষ্টির জলে অল্প পরিমাণে অ্যামোনিয়া এবং অ্যামোনিয়াম লবণের উপস্থিতি পাওয়া যায়। আগ্নেয়গিরী অঞ্চলে অ্যামোনিয়াম ক্লোরাইড ও অ্যামোনিয়াম সালফেট পাওয়া যায়। প্রাণীদেহের অতিরিক্ত এসিড প্রশমিত করতে যকৃত থেকে NH নি:সৃত হয়। উর্বল জমি এবং সাগরের পানিতে অ্যামোনিয়াম লবণ পাওয়া যায়। সৌর মন্ডলের প্লুটো, মঙ্গল , বৃহস্পতি , শনি , ইউরেনাস ও নেপচুন গ্রহে অ্যামোনিয়ার সন্ধান পাওয়া গেছে। যেসকল বস্তু অ্যামোনিয়া ধারণ করে তাদেরকে অ্যামোনিয়াক্যাল বলা হয়।
অতুল বরদলৈ

অতুল বরদলৈ (; ) অসমের একজন প্রসিদ্ধ চলচ্চিত্র পরিচালক ছিলেন। ১৯৭০ সনে মুক্তিপ্রাপ্ত অসমীয়া চলচ্চিত্র অপরাজেয়-এর মাধ্যমে তিনি প্রথম চলচ্চিত্র জগতে পদার্পণ করেন।তিনি সর্বমোট ৮টি অসমীয়া চলচ্চিত্র পরিচালনা করেছেন। দূরদর্শনে ধারাবাহিক নাটক ও তথ্যচিত্র নির্মাণ করেছেন তিনি। তার পরিচালনায় মুক্তিপ্রাপ্ত কল্লোল নামক চলচ্চিত্র আঞ্চলিক শ্রেষ্ঠ চলচ্চিত্র পুরস্কার লাভ করে।। চলচ্চিত্র পরিচালনা ছাড়াও তিনি নতুন অসমীয়া নামক একটি দৈনিক অসমীয়া খবরের কাগজের সহ-সম্পাদকের দ্বায়িত্ব বহন করেন।।
অতুল বরদলৈ কর্তৃক পরিচালিত অসমীয়া চলচ্চিত্রের নাম
জাহ্নু বরুয়া

জাহ্নু বরুয়া () একাধিক দেশী-বিদেশী পুরস্কার তথা সন্মানে বিভূষিত অসমের একজন চলচ্চিত্র পরিচালক। তিনি অসমীয়া ও হিন্দী ভাষার চলচ্চিত্র পরিচালনা করেছেন।
১৯৫২ সনের ১৭ অক্টোবর তারিখে অসমের শিবসাগর জেলার বটকা নামক স্থানে জাহ্নু বরুয়ার জন্ম হয়। তার পিতার নাম দেবেশ্বর বরুয়া ও মাতার নাম গুণবতী বরুয়া। তার মাতা-পিতার ৭টি পুত্র ও ৩টি কন্যা।
জাহ্নু বরুয়া গুয়াহাটির বি.বরুয়া মহাবিদ্যালয় থেকে বিজ্ঞান বিষয়ে স্নাতক ডিগ্রী লাভ করেন।
আমীরুল ইসলাম

আমীরুল ইসলাম (জন্ম ৭ এপ্রিল ১৯৬৪, ঢাকা) বাংলাদেশের একজন শিশুসাহিত্যিক, যিনি ২০০৬ সালে বাংলা একাডেমি পুরস্কার লাভ করেন। তাকে বলা হয় আধুনিক বাংলা শিশু সাহিত্যের রূপকার। দীর্ঘ ত্রিশ বছর ধরে লিখছেন ছোটদের জন্য।
আমীরুল ইসলামের জন্ম ৭ এপ্রিল ১৯৬৪, লালবাগ ঢাকায়। তার পিতা প্রয়াত সংবাদকর্মি সাইফুর রহমান এবং মা আনজিরা খাতুন। তার বড় চাচা হাবীবুর রহমান ছিলেন খ্যাতিমান শিশুসাহিত্যিক। ছেলেবেলায় পরিবারের সবাই তাকে ডাকত টুলু নামে। পরিবার ও বন্ধুমহলে তিনি এখনও ওই নামেই পরিচিত। কৌতুকপ্রিয়, আড্ডাবাজ, জীবন-রসিক ও ভোজনপ্রিয় আমীরুল ইসলাম ঘুরেছেন পৃথিবীর প্রায় বিখ্যাত সব শহর। প্রিয় শখ বই পড়া, পুরনো বই ও চিত্রকলা সংগ্রহ, দাবা খেলা, রবীন্দ্র সঙ্গীত শোনা। ব্যক্তিগত জীবনে তিনি অবিবাহিত।
আমীরুল ইসলাম প্রাক প্রাথমিক পাঠ সম্পন্ন করেন নিজ বাড়িতে, বাবার কাছে। ১৯৭২ সালে পুরান ঢাকায় অবস্থিত ওয়েস্ট এন্ড হাই স্কুলে ভর্তি হন। এই স্কুল থেকেই নিম্ন মাধ্যমিক পরীক্ষা সম্পন্ন করে। এরপর ঢাকা কলেজ থেকে উচ্চ মাধ্যমিক শেষ করে বাংলা বিভাগে ভর্তি হন ঢাকা বিশ্ববিদ্যালয়ে।
অধুনালুপ্ত দৈনিক বাংলার কিশোরদের পাতার বিভাগীয় সম্পাদক হিসাবে কর্মরত ছিলেন পাঁচ বছর। বিশ্ব সাহিত্য কেন্দ্র থেকে প্রকাশিত কিশোর পত্রিকা আসন্ন সম্পাদনা করেছেন দশ বছর। এরপর প্রতিষ্ঠাকালীন সময় থেকে যুক্ত আছেন চ্যানেল আইয়ের সাথে। বর্তমানে তিনি চ্যানেল আইয়ের জেনারেল ম্যানেজার (অনুষ্ঠান) হিসাবে কর্মরত।
আমীরুল ইসলাম বাংলাদেশের অন্যতম প্রধান সফল শিশু সাহিত্যিক। তাকে বলা হয় আধুনিক শিশু সাহিত্যের রূপকার। দীর্ঘ তিরিশ বছর ধরে লিখছেন
ছোটদের জন্য। রূপকথা তার প্রিয় বিষয়। তাই রূপকথা নিয়ে লিখেছেন নতুন নতুন বই। প্রতিটি লেখায় রয়েছে নতুনত্বের স্বাদ। পুরনো রূপকথা নতুন ঢংয়ে লেখার ক্ষেত্রে তার বিকল্প বাংলা সাহিত্যে আর একজনও নেই। তিনি সবচেয়ে বেশি খ্যাতি পেয়েছেন ছড়া লিখে। বিষয়বৈচিত্র্য ও সংখ্যা বিচারে বাংলা ছড়াসাহিত্যেও তার সমকক্ষ কেউ নাই।
ছড়া ছাড়াও তিনি লিখেছেন গল্প, উপন্যাস, নাটক, প্রবন্ধ। তার প্রথম বই "খামখেয়ালী"। বইটি যখন প্রকাশিত হয় তখন তার বয়স বিশ বছর। ওই বয়সেই তিনি বইটির জন্য অগ্রণী ব্যাংক-শিশু একাডেমী শিশুসাহিত্য পুরস্কার অর্জন করেন। তার আগে এতো অল্প বয়সে এই পুরস্কার আর কেউ পাননি।
কলকাতা ত্রয়ী

কলকাতা ত্রয়ী বলতে নিচের পশ্চিমবঙ্গের বাংলা ত্রয়ী সিনেমাগুলিকে বোঝানো হয় -
সত্যজিৎ রায় পরিচালিত তিনটি চলচ্চিত্র:
মৃণাল সেন পরিচালিত তিনটি চলচ্চিত্র:
জন অরণ্য

জন অরণ্য (), ১৯৭৬ সালে সত্যজিৎ রায় পরিচালিত বাংলা চলচ্চিত্র। এটি মণিশংকর মুখোপাধ্যায়ের উপন্যাস "জন্য অরণ্য" অবলম্বনে চিত্রায়িত। এটি সত্যজিৎ রায়ের কলকাতা ত্রয়ী সিরিজের ৩য় চলচ্চিত্র। আগের দুটি চলচ্চিত্র হলো - প্রতিদ্বন্দ্বী (১৯৭০) এবং সীমাবদ্ধ (১৯৭১)।
মহাপুরুষ (চলচ্চিত্র)

মহাপুরুষ ১৯৬৫ সালে নির্মিত সত্যজিৎ রায় পরিচালিত চলচ্চিত্র, যা রাজশেখর বসু (পরশুরাম)-এর ছোটগল্প "বিরিঞ্চিবাবা" অবলম্বনে তৈরী। মূল চলচ্চিত্রটির নাম 'কাপুরুষ মহাপুরুষ' যা দুটি সম্পূর্ণ ভিন্ন স্বাদের গল্পকে নিয়ে তৈরী। প্রথম গল্পটি কাপুরুষ এবং দ্বিতীয় গল্পটি মহাপুরুষ।
স্ত্রী বিয়োগের পর নামকরা উকিল গুরুপদ মিত্রের সংসার বৈরাগ্য দেখা দেয়। ট্রেনে দেখা পান বিরিঞ্চিবাবার। গুরুপদবাবুর শ্যালক গণেশ মামার মতে তিনি ত্রিকালজ্ঞ মহাপুরুষ। ভুত, বর্তমান, ভবিষ্যৎ তার করতলগত। তিনি মন্ত্রবলে নিয়ে আসেন ভগবানদের। গণেশমামার দৌলতে এই ভন্ডবাবার প্রচুর ভক্ত তৈরি হয় কলকাতা শহরে। তারা সকলেই সমাজের উঁচু মাথা কিন্তু যুক্তি বিবেচনার অভাবে ভোগেন। গুরুপদ বাবুর কন্যা বুঁচকির পাণিপ্রার্থী সত্য এবং তার মেসের মালিক নিবারণ চেষ্টা করতে থাকে ভন্ড বিরিঞ্চিবাবা ও তার শিষ্য কেবলরামকে বাড়ি থেকে তাড়ানোর। একাজে মেসের কিছু বোর্ডার ও গুরুপদ বাবুর বাড়ির চাকরেরা সাহায্য করে নিবারনকে। আগুন লেগেছে এই গুজবে বিরিঞ্চিবাবা ও কেবলরাম পালানোর চেষ্টা করে। শেষে ধরা পড়ে যায় বিরিঞ্চিবাবার জারিজুরি।
দারুস-সালাম প্রকাশনী

দারুস-সালাম প্রকাশনী (ইংরেজি:Darussalam Publishers) হল একটি আন্তর্জাতিক ইসলামভিত্তিক প্রকাশনা সঃস্থা, যা ১৯৮৬ সালে সৌদি আরবের রিয়াদে প্রতিষ্ঠিত হয়। বর্তমানে রিয়াদে এর সদর দপ্তর অবস্থিত এবং সৌদি আরব সহ বিশ্বের ১২ টি দেশে (আরব আমিরাত, পাকিস্তান, যুক্তরাষ্ট্র, যুক্তরাজ্য, অস্ট্রেলিয়া, কানাডা, ফ্রান্স, মালয়েশিয়া, শ্রীলঙ্কা, ভারত এবং দক্ষিণ আফ্রিকা) এর শাখা প্রতিষ্ঠিত হয়েছে। প্রতিষ্ঠানটির সাফল্যের পেছনে পঞ্চাশ জনেরও অধিক গবেষক পণ্ডিত, আলেম এবং সক্রিয় কর্মী অবদান রেখেছেন। আন্তর্জাতিকভাবে কুরআন ও সুন্নাহ বিষয়ক প্রচারণার জন্য প্রতিষ্ঠানটি বিখ্যাত। পুস্তকের গুনগতমান ও বিষয় নির্ধারণের ক্ষেত্রে এতে আন্তর্জাতিক প্রকাশনার মাননন্ডকে তুলনামূলকভাবে প্রাধান্য দেয়া হয়।
"দারুস-সালাম প্রকাশনী" পবিত্র কুরআন, হাদীস এবং ফিকহসহ ইসলামী বিভিন্ন বিষয়ে বিশ্বের ২৬টি ভাষায় ১৪০০রও অধিক পুস্তক ও অনূবাদগ্রন্থ প্রকাশ করেছে। পুস্তক প্রকাশনার পাশাপাশি প্রকাশনীটি ইসলামিক সফটয়্যার, ডিভিডি, কুরআন রিডার লাইটপেনসহ বিভিন্ন ধরনের সহায়ক প্রযুক্তিপণ্য তৈরি করে।
নিম্নোক্ত স্থানসমূহে প্রকাশনীর শাখা রয়েছে:
ট্রাইনাইট্রোটলুইন

ট্রাইনাইট্রোটলুইন (TNT) আরো নির্দিষ্ট করে বলতে গেলে ২,৪,৬-ট্রাইনাইট্রোটলুইন (2,4,6-trinitrotoluene), একটি রাসায়নিক যৌগ যার রাসায়নিক সংকেত CH(NO)CH। রাসায়নিক সংশ্লেষণে অনেকসময় এই হলুদ বর্ণের কঠিন পদার্থকে বিকারক হিসেবে ব্যবহার করা হয় কিন্তু এটার বহুল ব্যবহার হয় বিষ্ফোরক তৈরীতে।
জার্মান রসায়নবিদ জুলিয়াস উইলব্রান্ড ১৮৬৩ সালে প্রথম ট্রাইনাইট্রোটলুইন প্রস্তুত করেন। শুরুতে এটি হলুদ রঙ হিসেবে ব্যবহৃত হত। বিস্ফোরক হিসেবে ব্যবহার করা হত না। কারণ প্রচলিত বিস্ফোরকের তুলনায় এটি ছিলো কম ক্ষমতাসম্পন্ন এবং এটির থেকে বিস্ফোরণ ঘটানো খুবই কষ্টসাধ্য ছিলো। ১৯১০ সালে টিএনটি নিরাপদভাবে তরল অবস্থায় পাত্রে ভরা সম্ভব হয়।
একটি বিশেষ অনুজীবের সন্ধান পাওয়া গেছে যা বিশাল পরিমাণ টিএনটি মাটিতে মিশিয়ে ফেলতে সক্ষ্ম। বন্য এবং ট্রান্সজেনিক উদ্ভিদসমূহ মাটি এবং পানি থেকে টিনটি ফাইটোরিমেডিয়েশান করতে পারে।
গান্ধী (চলচ্চিত্র)

গান্ধী () ১৯৮২ সালের মহাকাব্যিক জীবনীসংক্রান্ত চলচ্চিত্র যেখানে ভারতের অহিংসবাদী নেতা মোহনদাস করমচাঁদ গান্ধীর জীবনী নাট্যরূপে প্রদর্শন করেছে। যিনি ২০ শতকে স্বাধীনতা আন্দোলনের সময় যুক্তরাজ্যের দেশ শাসনের বিরুদ্ধে অসহযোগ আন্দোলন গড়ে তোলেন। জন ব্রেইলির চিত্রনাট্য অনুসারে চলচ্চিত্রটি প্রযোজনা এবং পরিচালনা করেছেন ইংরেজ নির্মাতা রিচার্ড অ্যাটেনব্রো। "গান্ধী" চরিত্র ভূমিকায় অভিনয় করেছেন ব্রিটিশ চলচ্চিত্র অভিনেতা বেন কিংসলি।
"গান্ধী"র চিত্রনাট্য প্রকাশিত বই আকারে পাওয়া যায়।
জানুয়ারি ৩০, ১৯৪৮ সালে গুপ্তহত্যায় গান্ধীর নিহত হওয়া এবং তার শেষকৃত্য অনুষ্ঠান দিয়ে চলচ্চিত্রের শুরু হয়।
নোয়া (চলচ্চিত্র)

নূহ বাইবেলে বর্ণিত ঘটনার উপর ভিত্তি করে নির্মিত একটি এপিকধর্মী চলচ্চিত্র। ছবিটি পরিচালনা করেছে ড্যারেন আরনোফস্কি এবং যৌথভাবে রচনা করেছেন ড্যারেন ও আরি হ্যান্ডেল। নূহের নৌকার উপর ভিত্তি করে কাহিনী এগিয়েছে। কিন্তু কুরআন মাজীদে বর্ণিত নূহের নৌকা ও ঘটনার সাথে এখানে মিল খুঁজে পাওয়া যাবে না। নূহ চরিত্রে রূপদান করেছেন স্বনামধন্য অভিনেতা রাসেল ক্রো। ২৮ শে মার্চ ২০১৪ সালে উত্তর আমেরিকার প্রেক্ষাগৃহে নূহ চলচ্চিত্রটির দ্বিমাত্রিক সংস্করণ মুক্তি পায় এবং পরবর্তীতে কয়েকটি দেশে চলচ্চিত্রটির ত্রিমাত্রিক সংস্করণ মুক্তি দেয়া হয়। নূহ (নোহা) সমালোচকদের কাছ থেকে প্রশংসা অর্জন করে এবং বিশ্বব্যাপী $৩৫৯ মিলিয়ন আয় করে।
বাংলাদেশ চীন মৈত্রী সম্মেলন কেন্দ্র

বাংলাদেশ চীন মৈত্রী আন্তর্জাতিক সম্মেলন কেন্দ্র, যা বঙ্গবন্ধু আন্তর্জাতিক সম্মেলন কেন্দ্র নামেও পরিচিত, হলো ঢাকার শেরেবাংলা নগরের আগারগাঁও-এ অবস্থিত বাংলাদেশের একমাত্র আন্তর্জাতিক সম্মেলন কেন্দ্র। ২০০১ সালে সম্মেলন কেন্দ্রটির নির্মাণ কাজ সম্পূর্ণ হয় এবং এটির নকশা করেছে বেইজিং ইনস্টিটিউট অব আর্কিটেকচারাল ডিজাইন্স অ্যান্ড রিসার্চ। এটি মূলত বাংলাদেশ-চীন বন্ধুত্বপূর্ণ সম্পর্কের বহিঃপ্রকাশ।
সম্মেলন কেন্দ্রটি নির্মাণের প্রাথমিক উদ্দেশ্য ছিল ২০০২ সালে ঢাকায় অনুষ্ঠেয় ১১৪ সদস্যের জোট নিরপেক্ষ আন্দোলনের ত্রয়োদশ শীর্ষ সম্মেলনটি অয়োজন করা। এই উদ্দেশ্যেই ২০০০ সালের দিকে ৫ কোটি মার্কিন ডলারের চীনা অর্থায়নে ৫০, ০০০ বর্গমিটার জায়গার উপর এর আনু্ঠিানিক নির্মাণ কাজ শুরু করা হয়। কেন্দ্রটি নির্মাণের জন্য প্রায় ৪০০ জনের মতন চীনা ইঞ্জিনিয়ার এবং কারিগর কাজ করেন এবং ২০০১ সালে নির্মাণ শুরুর প্রায় ১৭ মাস পর কেন্দ্রটির নির্মাণ কাজ সম্মন্ন হয়। প্রথমে অনুষ্ঠানিকভাবে বঙ্গবন্ধু আন্তর্জাতিক সম্মেলন কেন্দ্র নামকরণ করা হলেও ২০০২ সালের ১২ জানুয়ারি কেন্দ্রটির আনুষ্ঠানিক হস্তান্তর অনুষ্ঠানে এর নাম পরিবর্তন করে বাংলাদেশ-চীন মৈত্রী সম্মেলন কেন্দ্র রাখা হয়। ২০০৯ সালে সম্মেলন কেন্দ্রটিকে পুনরায় ‘বঙ্গবন্ধু আন্তর্জাতিক সম্মেলন কেন্দ্র’ নামকরণ করা হয়। ২০২৫ সালে এটি আগের নাম বাংলাদেশ চীন মৈত্রী সম্মেলন কেন্দ্র নামকরণ করা হয়।
প্রধান সম্মেলন কক্ষটিতে ৭০০ প্রতিনিধি ও গ্যালরিতে ১০০০ পর্যবেক্ষকসহ মোট ১৭০০ টি আসন রয়েছে। বিভিন্ন সভার জন্য এতে ২০০ আসন বিশিষ্ঠ দুটি ক্ষ, চারটি আলোচনা কক্ষ ও ৭০০ আসন বিশিষ্ঠ একটি ফোডকোর্ট রয়েছে। এছাড়াও সাংবাদিকদের জন্য রয়েছে ৩০০ আসন বিশিষ্ঠ একটি কক্ষ। প্রধান সম্মেল কক্ষের খোলা ছাদের আয়তন ২২ মিটার এবং এটি ২৪টি কংক্রিট স্তম্ভের উপর স্থাপিত। মোট সম্মেল কেন্দ্রটি ৫০০০০ বর্গমিটারের হলেও এর মূল ভবনটি ২০,০০০ বর্গমিটার জায়গার উপর নির্মিত ও ভবনের চারপাশের খোলা প্রাঙ্গনের আয়তন ৩০,০০০ বর্গমিটার।
সম্মেলন কেন্দ্রটিতে ৭০০ গাড়ি পার্কিংয়ের ব্যবস্থাসহ রয়েছে ১২৮টি দেশের পতাকা স্থাপনের দন্ড। পতাকা দন্ডগুলো পানির ফোয়ারার চারপাশে স্থাপন করা হয়েছে। কেন্দ্রটিতে নিয়মিতভাবে বিভিন্ন বিশ্ববিদ্যালয়ের সমাবর্তন, জাতীয় ও আন্তর্জাতিক সম্মেলন, রপ্তানি মেলার আয়োজন করা হয়। সম্পূর্ণ কেন্দ্রটি ইলেক্টনিক পদ্ধতিতে পরিচালনা করা হয়ে থাকে।
নূহের নৌকা

নূহের নৌকা (আরবি: سفينة نوح, হিব্রু: תיבת נח‎; বাইবেলীয় হিব্রু: Tevat Noaḥ) হচ্ছে একটি নৌকা সদ্দৃশ ভাসমান বস্তু যার সাহায্যে সৃষ্টিকর্তা জলোচ্ছ্বাসের হাত থেকে (জেনেসিস অধ্যায় ৬-৯) নূহ, তার পরিবার এবং পৃথিবীর প্রাণিকূলকে রক্ষা করেন। সৃষ্টিকর্তা নূহ কে আর্ক বা নৌকা নির্মাণের পূর্ণাঙ্গ নির্দেশণা দিয়েছিলেন। এটা গফার কাঠ দ্বারা নির্মিত এবং বাইরে পিচ দেয়া যাতে তিনটা ডেক এবং অন্তঃস্থ প্রকোষ্ঠ ছিলো। এটা ৪৫০ ফুট লম্বা, ৭৫ ফুট চওড়া এবং ৪৫ ফুট উঁচু। এর প্রবেশ পথ একদিকে।
বাইবেলীয় বর্ণনায় ভাসমান প্রকোষ্ঠটিকে বলা হয়েছে আর্ক (নোহা'স আর্ক), যা দ্বারা নূহের সিন্দুক বোঝায়। আল-কুরআনে আর্কের জায়গায় সাফিনা বলা হয়েছে (سفينة نوح নূহের নৌকা)। কুরআন মতে, এই প্লাবন হয়েছিল শুধুমাত্র নূহের জাতির জন্য। যদিও বিশ্বব্যাপী প্লাবণ বা মহাপ্লাবণের কোনো বৈজ্ঞানিক প্রমাণ নেই। তবুও অনেকেই নূহের নৌকা 
খুঁজতে প্রত্নতাত্ত্বিক অনুসন্ধান চালিয়েছেন।তুরস্কের আরারাত পর্বতে পাওয়া গেছে নৌকা সদৃশ এক বস্তু, ধারণা করা হচ্ছে এটাই নূহ (আ.)-এর নৌকা যা মহাপ্লাবণ থেকে বাঁচিয়েছিলো বিশ্বাসীদেরকে। যদিও নিয়ে মতবিরোধ রয়েছে।
সিলডেনাফিল

সিলডেনাফিল সাইট্রেট, যা ভায়াগ্রা এবং অন্যান্য বাণিজ্যিক নামে বিক্রি হয়ে থাকে, এমন একটি ঔষধ যা পুরুষের ধ্বজভঙ্গের (ইং: ইরেকটাইল ডিসফাংশান) ক্ষেত্রে ব্যবহার করা হয়। এছাড়াও হৃদপিণ্ডের ধমনীর উচ্চ রক্তচাপের চিকিৎসায়ও ব্যবহৃত হয়ে থাকে। এটি ফাইজার কোম্পানীর বিজ্ঞানী এন্ড্রু বেল, ডেভিড ব্রাউন এবং নিকোলাস টেরেট ১৯৯৮ তে আবিষ্কার করেন। সিলডেনাফিল সমগোত্রীয় অন্যান্য ঔষধ হলো টাডালাফিল, ভারডানাফিল প্রভৃতি।
কেবল ডাক্তারের লিখিত পরামর্শক্রমে এ ঔষধ খেতে হয়। যিনি এ ঔষধ ব্যবহার করতে চান ডাক্তারের সঙ্গে পরামর্শ করে নিশ্চিত হবেন যে তার কোনোরূপ সমস্যা আছে কিনা।
সিলডেনাফিল সাইট্রেট সেবনে পুরুষের লিঙ্গের ধমনীতে রক্ত প্রবাহ বৃদ্ধি পায়। এর ফলে লিঙ্গোত্থান ঘটে। মৃদু বা নিবিড় যে কোনো মাত্রার ধ্বজভঙ্গের জন্য এ ঔষধ সাধারণতঃ কার্যকর কারণ সিলডেনাফিল সাইট্রেট cGMP কে ক্ষয় করে দেয়, ফলে পুরুষাঙ্গে রক্তের প্রবাহ বৃদ্ধি পায়। পরীক্ষায় দেখা গেছে যে ২৫ মিলিগ্রাম ভায়াগ্রা সেবনে ৭২ শতাংশ ক্ষেত্রে পুরুষের লিঙ্গোত্থান ঘটে। মাত্রা বাড়ালে কার্যকারিতার ব্যাপ্তি বৃদ্ধি পায়। ৫০ মিলিগ্রাম সেবনে ৮০ শতাংশ পুরুষের ক্ষেত্রে এবং ১০০ মিলিগ্রাম সেবনে ৮৫ শতাংশ পুরুষের ক্ষেত্রে পুরুষের লিঙ্গোত্থান হয়ে থাকে। সিলডেনাফিল সাইট্রেট কেবল লিঙ্গোত্থান ঘটায় তা নয়, স্ত্রীসঙ্গমে কালে লিঙ্গোত্থান বজায় রাখতেও সাহায্য করে। এর ফলে বয়স্ক পুরুষদের যৌন সক্রিয়তার সময় দীর্ঘায়িত হয়েছে।
কেবল স্ত্রীর সঙ্গে মিলিত হওয়ার পূর্বে সিলডেনাফিল সাইট্রেট ট্যাবলেট।| বা ক্যাপসুল সেবন করতে হয়। স্ত্রীসঙ্গমের প্রস্তুতি হিসেবে এটা খেতে হয়। ট্যাবলেট বা ক্যাপসুল সেবন করার পর যৌন উত্তেজনা হলে লিঙ্গোত্থান শুরু হয় এবং প্রায় ৪ ঘণ্টা কার্যকর থাকে। সিলডেনাফিল সাইট্রেটের যথাযত কার্যকারিতার জন্য যৌনউত্তেজনা একটি শর্ত। বীর্যস্খলনের অল্পক্ষণের মধ্যেই উত্থান রহিত হয়ে যায়। না হলে বা লিঙ্গোত্থান ৪ ঘণ্টার বেশি বজায় থাকলে অবিলম্বে ডাক্তার দেখাতে হবে।
যিনি নাইট্রেট জাতীয় ঔষধ খাচ্ছেন তার অবশ্যই ভায়াগ্র খাওয়া ঠিক হবে না।
সিলডেনাফিল সাইট্রেট সেবন করার পর লিঙ্গোত্থান শুরু হয়ে ৪ ঘণ্টার বেশি বজায় থাকলে একে প্রায়াপিজম বলে। এ সময় অবিলম্বে ডাক্তার দেখিয়ে যথাপ্রয়োজনীয় ব্যবস্থা গ্রহণ করা জরুরী।
সিলডেনাফিল সাইট্রেট, ভায়াগ্র বা এধরনের ঔষধ নির্ভরযোগ্য দোকান থেকে ক্রয় করা উচিত কারণ বাজারে সস্তায় নকল ঔষধ বিক্রয় হয় যা মানব দেহের জন্য ক্ষতিকর।
ইজিপ্ট (অ্যালবাম)

ইজিপ্ট হল সেনেগালীয় সঙ্গীতশিল্পী ইউসু এন'দুরের গ্র্যামি পদক-বিজয়ী অ্যালবাম, যাতে তিনি মিশরীয় শিল্পীগোষ্ঠী ফাতহি সালামার সাথে কাজ করেছেন| এলবামটির মূল সেনেগালীয় নাম ছিল সান্ট আল্লাহ(আল্লাহকে ধন্যবাদ)|
অ্যালবামটিতে ইউসু পশ্চিম আফ্রিকা ও দক্ষিণ আফ্রিকার ঐতিহ্যবাহী সঙ্গীতধারার সংমিশ্রণ ঘটিয়েছেন| এতে পশ্চিম আফ্রিকার কড়া ও আরব-অঞ্চলীয় আউদ নামক বাদ্যযন্ত্রসহ উভয় অঞ্চলের বহু বাদ্যযন্ত্র ব্যবহার করা হয়েছে|
অ্যালবামের সবকটি গানের গীতিকথায় মূলত সেনেগালে ইসলামী সহনশীলতা, বিশেষ করে দেশটির ঐতিহ্যবাহী কেন্দ্রীয় মুসলিম গোষ্ঠী - মুরিদিয়া ব্রাদারহুডের প্রশংসা করা হয়েছে| এর প্রত্যেকটি গানই সেনেগালের উলুফ এবং পাশাপাশি আরবি ভাষায় রেকর্ড করা হয়েছে এবং মারাবুত নামে পরিচিত দেশটির ধর্মীয় শিক্ষকদের প্রতি উৎসর্গ করা হয়েছে|
২০১৪ এশিয়ান গেমসে ক্রিকেট - পুরুষ

২০১৪ এশিয়ান গেমসের ক্রিকেট ক্রীড়া বিষয় দক্ষিণ কোরিয়ার ইঞ্চিয়নের ইওনহুই ক্রিকেট মাঠে অনুষ্ঠিত হয়েছে। ২৯ সেপ্টেম্বর থেকে ৪ অক্টোবর, ২০১৪ সময়কালে পুরষ বিভাগে দশটি দল প্রতিদ্বন্দ্বিতা করেছিল।
আইসিসি’র দুইটি পূর্ণাঙ্গ সদস্য শ্রীলঙ্কা ও বাংলাদেশসহ ৮টি সহযোগী ও অনুমোদন লাভকারী দল এবারের প্রতিযোগিতায় অংশ নিচ্ছে:
 কোয়ার্টার-ফাইনালে উত্তীর্ণ।
 কোয়ার্টার-ফাইনালে উত্তীর্ণ।
বাংলাদেশ সামরিক জাদুঘর

বাংলাদেশ সামরিক জাদুঘর বাংলাদেশের রাজধানী ঢাকা শহরের বিজয় সরণিতে অবস্থিত একটি জাদুঘর। জাদুঘরটি বাংলাদেশ সেনাবাহিনী কর্তৃক নিয়ন্ত্রিত হয়। বাংলাদেশের সামরিক বাহিনীগুলোর ইতিহাস, ঐতিহ্য, সাফল্য সংক্রান্ত নিদর্শন ও বিভিন্ন অস্ত্র-শস্ত্রের সংগ্রহ নিয়ে জাদুঘরটি সজ্জিত।
১৯৮৭ সালে প্রথম সামরিক জাদুঘরটি বাংলাদেশ সামরিক জাদুঘর নামে প্রতিষ্ঠিত হয় এবং ১৯৯৯ সালে জাদুঘরটি স্থায়ীভাবে বিজয় সরণিতে স্থানান্তর করা হয়। ২০০৯ সালে জাদুঘরটি আধুনিকায়নের উদ্যোগ নেওয়া হয়। তৎকালীন সেনা প্রধানের নেতৃত্বে সব সামরিক বাহিনীর প্রতিনিধির সমন্বয়ে ২০১০ সালে একটি কমিটি গঠন করা হয়। ওই কমিটি জাদুঘরটিকে বিশ্বমানে উন্নীতকরণ ও বঙ্গবন্ধু শেখ মুজিবুরের নামে করার সুপারিশ করে। এই লক্ষ্যে ২০১৬ সালে ২৭৬ কোটি টাকা ব্যয়ের একটি প্রকল্পও প্রস্তুত করা হয়। ২০২২ সালে তৎকালীন প্রধানমন্ত্রী শেখ হাসিনা "বঙ্গবন্ধু সামরিক জাদুঘর" নামে জাদুঘরটির উদ্বোধন করেন। আওয়ামী লীগ সরকার পতনের পর জাদুঘরটির নাম আবার আগের নামে ফিরিয়ে আনে কর্তৃপক্ষ।
সামরিক জাদুঘরটি নভো থিয়েটারের পশ্চিম পাশে ১০ একর জমি উপর নির্মিত। জাদুঘরটিতে তিন বাহিনীর জন্য নির্ধারিত গ্যালারিসহ ছয়টি পৃথক অংশ রয়েছে ও প্রতিটি বাহিনীর গ্যালারিতে একটি বঙ্গবন্ধু কর্নার রয়েছে। জাদুঘরের নিচতলায় বাংলাদেশ ইতিহাস গ্যালারি, ২য় তলায় বাংলাদেশ সেনাবাহিনী গ্যালারি, ৩য় তলায় বাংলাদেশ বিমান বাহিনী গ্যালারি, ৪র্থ তলায় জাতিসংঘ শান্তিরক্ষা গ্যালারি এবং বেসমেন্টে বাংলাদেশ নৌবাহিনী গ্যালারি রয়েছে।
১৯৭১ সালে মুক্তিযুদ্ধের সময় সেনাবাহিনীর কমান্ডারদের ব্যাজ, পোশাক, অস্ত্র, গোলাবারুদ, কামান, এন্টি এয়ারক্রাফ্ট গান এবং যোগাযোগের জন্য ব্যবহৃত বিভিন্ন যানবাহন জাদুঘরটিতে রক্ষিত রয়েছে। মুক্তিযুদ্ধের পর তৎকালীন পাকিস্তান সেনাবাহিনীর কাছ থেকে উদ্ধার হওয়া বিভিন্ন যানবাহন এবং অস্ত্রও এখানে সংরক্ষিত রয়েছে। এছাড়া এখানে শিল্প গ্যালারি, প্রদর্শনী গ্যালারি, উপহারের দোকান, মুক্তমঞ্চ, চলচ্চিত্র হল, বহুবিধ হল, সেমিনার হল, গ্রন্থাগার, আর্কাইভ, ভাস্কর্য, ম্যুরাল, ক্যাফেটারিয়া, আলোকোজ্জ্বল ঝর্ণা ইত্যাদি রয়েছে।
এই জাদুঘর কমপ্লেক্সের পাশে "তোশাখানা জাদুঘর" নামে একটি পৃথক জাদুঘর রয়েছে। তোষাখানা জাদুঘরে গুরুত্বপূর্ণ ব্যক্তিদের পাওয়া উপহার এবং পুরস্কারগুলি প্রদর্শন করা হয়।
২০১৪ এশিয়ান গেমসে ক্রিকেট - মহিলা

২০১৪ এশিয়ান গেমসের ক্রিকেটে মহিলাদের ক্রীড়া বিষয় দক্ষিণ কোরিয়ার ইঞ্চিয়নের ইওনহুই ক্রিকেট মাঠে অনুষ্ঠিত হয়। ২৯ সেপ্টেম্বর থেকে ৪ অক্টোবর, ২০১৪ সময়কালে মহিলা বিভাগে দশটি দল প্রতিদ্বন্দ্বিতা করে।
আইসিসি’র তিনটি পূর্ণাঙ্গ সদস্য পাকিস্তান, শ্রীলঙ্কা ও বাংলাদেশসহ ৭টি সহযোগী ও অনুমোদন লাভকারী দল এবারের প্রতিযোগিতায় অংশ নেয়:
 কোয়ার্টার-ফাইনালে উত্তীর্ণ
 কোয়ার্টার-ফাইনালে উত্তীর্ণ
১০টি দল র‍্যাংক এসিসি দ্বারা ব্যবহৃত মানদণ্ডের উপর ভিত্তি করে স্থান দেওয়া হয়েছে।
রঙ্গিয়া

রঙ্গিয়া (রান্দিয়া রাঙ্গিয়া) () একটি উদ্যান উপত্যকা শহর এবং ভারতের আসাম রাজ্যের কামরুপ জেলার রাঙ্গিয়া মহকুমার সদর দপ্তর।  এটি নর্থ ইস্ট ফ্রন্টিয়ার রেলওয়ের আঞ্চলিক সদর দপ্তর।  ভারতীয় সেনাবাহিনীর রেডহর্ন ডিভিশন শহর থেকে মাত্র তিন কিলোমিটার দূরে অবস্থিত।  গুয়াহাটি থেকে শহরের দূরত্ব 52 কিমি।  রাঙ্গিয়া একটি গুরুত্বপূর্ণ রেলওয়ে জংশন।  এই রেলওয়ে জংশনকে ঘিরে গড়ে উঠেছে শহর।  রাঙ্গিয়া রেলওয়ে জংশন উত্তর পূর্বের চতুর্থ বৃহত্তম রেলওয়ে স্টেশন।  রাঙ্গিয়ার পুরাতন নাম "রান্দিয়া"  শহরের পাশ দিয়ে বয়ে গেছে বড়লিয়া নদী।  রাঙ্গিয়া ভারত-ভুটান সীমান্তের প্রবেশদ্বার হিসেবেও পরিচিত।
রঙ্গিয়া অঞ্চলের স্থানাঙ্ক । সাগরপৃষ্ঠ থেকে উচ্চতা ৩৯ মিটার। নগরটির মাঝে দিয়ে বয়েছে বরলীয়া নদী।
রণ ও দিয়া এই শব্দ দুইটির সংযোগে রঙ্গিয়া নামের উৎপত্তি হয়েছে। ইতিহাসের বিভিন্ন সময়ে এখানে বিভিন্ন শাসক গোষ্ঠী যেমন: আহোম, কোচ রাজবংশ, গৌড়, মোগল ইত্যাদি শাসকগোষ্ঠীরা নিজের শক্তির পরীক্ষা করেছেন। গৌড়ের সেনাপতি আহোম সাম্রাজ্য আক্রমণের সময় নগর থেকে ৫কিঃমিঃ দূরত্বে একটি দুর্গ নির্মাণ করেন। এই দুর্গটি গৌরীয়াকোঠ নামে পরিচিত। নগর থেকে ৩কিঃমিঃ দূরত্বে ছিল রাজা আরিমত্তের রাজধানী। চতুর্দিকে দুর্গ নির্মাণ করে রাজা নিজের রাজধানী সুরক্ষিত রেখেছিল। দুর্গটির নাম হচ্ছে বৈদ্যর গড়। এই বৈদ্যর গড় আজও বিরাজমান। বৈদ্যর গড় নাম সমন্ধে বিভিন্ন মতভেদ দেখা যায়। এক কিংবদন্তি মতে দুর্গটি নির্মাণের সময় অসংখ্য পিঁপড়া নির্মাণের কার্যে বাধাস্বরুপ হয়েছিল। এক নিসন্তান বৈদ্য মন্ত্রবলে পিঁপড়া দূর করে নির্মাণ কার্য সফল করে তোলে। ফলে দুর্গটির নাম বৈদ্যর গড় হয়। আরেকটি প্রবাদমতে রাজা আরিমত্তের অপরনাম বৈদ্যদেব। আবার কয়েকজনের মতে বঙ্গের সেনাপতির নাম বৈদ্যদেব। তিনি দুর্গটি নির্মাণ করেন। রাজা আরিমত্ত দুর্গটিকে পুনঃনির্মাণ করেছিলেন। ইতিহাসের এক বিখ্যাত চরিত্র রাজা আরিমত্তের সহিত রঙ্গিয়ার সুগভীর সম্পর্ক রয়েছে।
২০১১ সনের জনগননা অনুযায়ী রঙ্গিয়া নগরের জনসংখ্যা ২০,৭১২জন।
৩১নং রাষ্ট্রীয় ঘাইপথ দ্বারা রঙ্গিয়া নগর অসমের বিভিন্ন প্রান্তের সহিত সংযুক্ত। অঞ্চলটির আরেকটি প্রধানপথ হচ্ছে ভারত ও ভুটান সংযোগকারী পথ। পথটি ভুটানের ফুন্টশোলিং নগরকে সংযুক্ত করেছে। রঙ্গিয়া একটি গুরুত্বপূর্ণ রেল জংশন। এই জংশন থেকে ভারতের বিভিন্ন প্রধান মহানগর যেমন কলকাতা, দিল্লী, মুম্বই, চেন্নাই, ইত্যাদি স্থানে যাতায়ত করার ব্যবস্থা রয়েছে। ২০১৩ সনের ৪জানুয়ারী থেকে ডেকারগাঁও-কামাখ্যা নামক রেল চালু করা হয়। যা তেজপুর, রঙ্গিয়া ও গুয়াহাটি নগরকে সংযুক্ত করেছে।
হাতিশুঁড়

হাতিশুঁড় একপ্রকার একবর্ষজীবী আগাছা জাতীয় উদ্ভিদ। একে হাতিশুঁড়ি, হাতিশুণ্ডি, হস্তীশুণ্ডী, শ্রীহস্তিনী, মহাশুণ্ডী ইত্যাদি নামেও ডাকা হয়। এর বৈজ্ঞানিক নাম "Heliotropium indicum", এবং ইংরেজি নাম Indian heliotrope, Indian Turnsole। এটি এশিয়া মহাদেশের উদ্ভিদ।
হাতিশুঁড় একবর্ষজীবী, দৃঢ়, শাখান্বিত উদ্ভিদ যা ১৫ থেকে ৫০ সেমি পর্যন্ত লম্বা হয়ে থাকে। এর কাণ্ড রোমযুক্ত, যাতে একান্তর বিন্যস্ত ডিম্বাকার পাতা থাকে। পাতা গাঢ় সবুজ। পত্রপিঠ অমসৃণ, খসখসে। কিনারা ঢেউ খেলানো। উটকো গন্ধও পাওয়া যায়। কাণ্ডের শীর্ষে লম্বা ও বাঁকানো পুষ্পদণ্ড জুড়ে ছোট ছোট সাদা ফুল ফোটে। বাঁকা পুষ্পদন্ড দেখতে হাতির শুঁড়ের মত বলেই এর নাম হাতিশুঁড়। ফুলের রঙ সাধারণত সাদা, তবে হালকা বেগুনিও হতে পারে। আকৃতি অনেকটা মাইক এর মতো। এর পাপড়ি একটি, তাতে ৫টি খাঁজ থাকে; অনেকটা কলমি ফুলের মতো। সারা বছর ফুল ফোটে তবে বর্ষাকালে বেশি ফুটতে দেখা যায়। গর্ভাশয় চারখন্ডিত। ফল ও বীজ ক্ষুদ্র। 
এই গাছে নানারকম জৈব উপাদান পাওয়া গেছে। যেমন ইনডিসিন, পাইরোলিজিডিন অ্যালকালয়েড্‌স, হেলিওট্রিন ইত্যাদি। শিকড়ে আছে এসট্রাডিওল।
এর আদিনিবাস এশিয়া মহাদেশ। ঝোপঝাড়ে বা রাস্তার ধারে, একটু উঁচু জায়গায় অযত্নে এই আগাছা বেড়ে ওঠে।
ভেষজ চিকিৎসায় এর অনেক ব্যবহার হয়ে থাকে। এর পাতার রস ক্ষত, ফোঁড়া, চোখের কনজাংটিভাইটিস-এর চিকিৎসায় ব্যবহৃত হয়।
হাতিশুঁড়ে 'পাইরোলিজিডিন অ্যালকালয়েড' (pyrrolizidine alkaloids) বিষ থাকে। এই বিষের প্রভাবে মানবদেহে টিউমার সৃষ্টি হতে পারে।
বিশ্বনাথ চারিআলি

বিশ্বনাথ চারিআলি অসমের শোণিতপুর জেলার অন্তর্গত একটি শহর। তেজপুর থেকে ৭৫কিঃমিঃ ও অসমের রাজধানী গুয়াহাটি থেকে এর দূরত্ব প্রায় ২৫৫কিঃমিঃ। এখানে অবস্থিত বিশ্বনাথ মন্দির বা গুপ্তকাশী ও বিশ্বনাথ ঘাট পর্যটকের আকর্ষনীয় স্থান। এশিয়ার সর্ববৃহৎ চা বাগান মোনাবারী চা বাগান এই অঞ্চলে স্থিত।।
বিশ্বনাথ চারিআলির স্থানাঙ্ক হচ্ছে এর উচ্চতা হচ্ছে ৭২মিটার। শহরটির পূর্বে বরগাং নদী,পশ্চিমে ঘিলাধারী নদী, উত্তরে অরুণাচল প্রদেশ ও দক্ষিণে ব্রহ্মপুত্র নদী। 
২০০১ সনের জনগননা মতে শহরটির মোট জনসংখ্যা ১৬,৮২৫, যার মাঝে পুরুষ ৫৩% ও মহিলা ৪৭%। সাক্ষরতার হার ৮০%, পুরুষ ও মহিলার ক্ষেত্রে ক্রমে ৮৫% ও ৭৫%। ৬ বৎসরের নিম্নে জনসংখ্যা হচ্ছে ৯%।
বিশ্বনাথ চারিআলি শহরটি ৫২নং রাষ্ট্রীয় ঘাইপথ দ্বারা সংযুক্ত। এই পথের পূর্বপ্রান্তে গুয়াহাটি, উত্তর প্রান্তে তেজপুর ও পশ্চিমপ্রান্তে লখিমপুর।
ইতিহাস প্রসিদ্ধ বিশ্বনাথ ঘাটের নামানুসারে অঞ্চলটির নাম বিশ্বনাথ চারিআলি রাখা হয়েছে। ব্রিটিশ শাসন কালে অসমে উৎপাদিত চা কলকাতায় নিয়ে যাওয়ার একমাত্র পথ ছিল ব্রহ্মপুত্র নদীর জলপথ। সেই সময়ে বিশ্বনাথ ঘাট ছিল উল্লেখযোগ্য স্থান। বর্তমান অঞ্চলটি চারটি পথের মধ্যে অবস্থিত হওয়ার জন্য শহরটি বিশ্বনাথ চারিআলি নামে নামকরণ করা হয়েছে।
বিশ্বনাথ চারিআলি সাহিত্য-সংস্কৃতিতে অগ্রণী স্থান। এখানে দুইটি ছবিঘর ও একটি প্রেক্ষাগৃহ রয়েছে। বীণাপাণি নাট্য মন্দির বহুবছর ধরে সাংস্কৃতিক উন্নতিতে বিশেষ ভূমিকা পালন করে আসছে। "মুচ্ছনা" বিশ্বনাথ চারিআলির অন্যতম সামাজিক-সাংস্কৃতিক অনুষ্ঠান। ১৯৯৭ সন ২০জুনে অনুষ্ঠানটির জন্ম হয়। অনুষ্ঠানটির প্রধান লক্ষ হচ্ছে শিশুদের সবল মানসিকতা গড়ে তোলা ও যুবক-যুবতীরদের সাইত্য-সংস্কৃতিক জ্ঞান দিয়ে সার্বাঙ্গীন উন্নতি সাধন করা।
বিশ্বনাথ উন্নয়ন খণ্ড, সাকোমঠা উন্নয়ন খণ্ড এবং বিশ্বনাথ চারিআলি নগরে অবস্থিত প্রাথমিক বিদ্যালয়ের সংখ্যা ১০৩ টি।
ওয়েস্ট সাইড স্টোরি (১৯৬১-এর চলচ্চিত্র)

ওয়েস্ট সাইড স্টোরি () ১৯৬১ সালের আমেরিকান প্রণয়মূলক সঙ্গীতধর্মী নাট্য চলচ্চিত্র। উইলিয়াম শেকসপিয়রের "রোমিও অ্যান্ড জুলিয়েট" নাটকের অনুপ্রেরণায় জেরোম রবিন্স এবং আর্থার লরেন্টস্ রচিত ব্রডওয়ে মিউজিক্যাল ১৯৫৭ সালের একই নামের অভিযোজিত চিত্রনাট্য অনুসরণে চলচ্চিত্রটি পরিচালনা করেন রবার্ট ওয়াইজ এবং জেরোম রবিন্স। অভিনয়ে ছিলনে ন্যাটালি উড, রিচার্ড বেইমার, রিতা মোরেনো, জর্জ চাকিরিস এবং রুস ট্যাম্বলিন। চিত্রগ্রহণ করেছেন ড্যানিয়েল এল. ফ্যাপ।
সরফরাজ আহমেদ

সরফরাজ আহমেদ (; জন্ম: ২২ মে, ১৯৮৭) সিন্ধু প্রদেশের করাচিতে জন্মগ্রহণকারী পাকিস্তানের বিশিষ্ট আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য সরফরাজ মূলত উইকেট-রক্ষকের দায়িত্ব পালনসহ টুয়েন্টি২০ আন্তর্জাতিক দলের অধিনায়কত্ব করছেন। পাশাপাশি ডানহাতে ব্যাটিংয়েও পারদর্শী তিনি।
ঘরোয়া ক্রিকেটে করাচি’র হয়ে প্রথম-শ্রেণীর ক্রিকেট খেলছেন। ২০০৬ সালের আইসিসি অনূর্ধ্ব-১৯ ক্রিকেট বিশ্বকাপ জয়ী পাকিস্তান দলের নেতৃত্বে ছিলেন। পাকিস্তানের অনূর্ধ্ব-১৯ দলে নেতৃত্ব গ্রহণের পূর্বে তিনি মাত্র পাঁচটি খেলায় অংশ নিয়েছিলেন।
১৪ জানুয়ারি, ২০১০ তারিখে হোবার্টের বেলেরিভ ওভালে অনুষ্ঠিত তৃতীয় টেস্টে স্বাগতিক অস্ট্রেলিয়ার বিপক্ষে তার টেস্ট অভিষেক ঘটে। দ্বিতীয় টেস্টে আঘাতপ্রাপ্ত কামরান আকমলের পরিবর্তে তার এই অভিষেক। কিন্তু ব্যাটিংয়ে ব্যর্থতার দরুন এ খেলার পরই দল থেকে তাকে বাদ দেয়া হয়।
১৬ আগস্ট, ২০১৪ তারিখে শ্রীলঙ্কা সফরে অনুষ্ঠিত ২য় টেস্টের ২য় ইনিংসে সরফরাজ আহমেদ প্রথম পাকিস্তানি হিসেবে শ্রীলঙ্কায় তার অভিষেক সেঞ্চুরি করেন। এছাড়াও তিনি ধারাবাহিকভাবে তৃতীয়বারের মতো ৫০ বা তদূর্দ্ধ রান সংগ্রহ করেন।
চেন্নাকেশব মন্দির

চেন্নাকেশব মন্দির (কন্নড়: ಶ್ರೀ ಚೆನ್ನಕೇಶವ ದೇವಸ್ಥಾನ) প্রকৃত পক্ষে বিজয়নারায়ণ মন্দির চেন্নাকেশব মন্দির (কন্নড়:ವಿಜಯನಾರಾಯಣ ದೇವಸ್ಥಾನ) নামে পরিচিত। মন্দিরটি ভারতের কর্ণাটক রাজ্যের হাসান জেলায় ইয়াগাচি নদীর তীরে বেলুড়ে অবস্থিত। মন্দিরটি নির্মাণ করেন হয়সালা রাজত্বের রাজা বিষ্ণুবর্ধন। বেলুড় ছিল হয়সালা রাজত্বের রাজধানী। বেলুড় হাসান নগর থেকে ৪০ কিমি এবং বেঙ্গালুরু থেকে ২২০ কিমি দূরত্বে অবস্থিত। চেন্নাকেশব শব্দের অর্থ শ্রীকান্ত কেশব বা সুদর্শন বিষ্ণু। বেলুড় জায়গাটি হয়সালা রাজত্বকালে চিত্তাকর্ষক সব মন্দিরের জন্য বিখ্যাত। এই অনন্য মন্দির কমপ্লেক্সটি ইউনেস্কোর বিশ্ব ঐতিহ্যের তালিকায় সংযোগের জন্য প্রস্তাব করা হয়েছে।
এই মন্দিরটি রাজা বিষ্ণুবর্ধন ১১১৭ সালে সালে নির্মাণ করেন। মন্দিরটির নির্মাণের কারণ সম্পর্কে বিশেষজ্ঞরা বিভিন্ন মতামত দিয়েছেন। সম্ভবত মন্দিরটি নির্মাণ করা হয় কোন সামরিক বিজয়ের স্মারক হিসেবে। তারা মনে করেন পশ্চিমের চালুক্য রাজত্বকে( তখন চালুক্য রাজা ছিলেন ষষ্ঠ বিক্রমাদিত্য যিনি বাসবকল্যাণ থেকে রাজ্য পরিচালনা করতেন) পদানত করে রাজা বিষ্ণুবর্ধন তার পুজ্য দেবতার উদ্দেশ্যে এই মন্দিরটি নির্মাণ করেন। আবার অনেকে মনে করেন বিখ্যাত তালকার যুদ্ধে(১১১৬ সাল) চোল রাজত্বকে পরাস্ত করে গঙ্গাবাদী অঞ্চল ( বর্তমান দক্ষিণ কর্ণাটক) হয়সালা রাজত্বের অন্তর্ভুক্তকরণের ঘটনাকে স্মরণীয় রাখতে রাজা বিষ্ণুবর্ধন এই মন্দির নির্মাণ করেন। আবার কেউ কেউ মনে করেন সাধু রামানুজাচার্যের প্রভাবে বিষ্ণুবর্ধন জৈন মতবাদ থেকে বৈষ্ণব মতবাদে দীক্ষিত হন।এই দীক্ষা গ্রহণকে স্মরণীয় রাখার প্রায়াস হিসেবে তিনি এ অসামান্য সুন্দর নির্মাণ করেন। হয়সালা স্থাপত্য শিল্পীরা স্থাপত্য রীতিতে নব্য ধারনার সংযোগ করেন যাকে চিত্র সমালোচক এডাম হার্ডি ‘কর্ণাটক-দ্রাবিড়ীয়’ স্থাপত্য ঐতিহ্য হিসেবে উল্লেখ করেছেন। এই মন্দির থেকে ১১১৭ থেকে ১৮ শতক পর্যন্ত মোট ১১৮ টি লিপি উদ্ধার করা হয়েছে যেখান থেকে মন্দির নির্মাণকারী শিল্পী ও সময়কাল সম্পর্কে ইতিহাসবিদরা তথ্য নিরূপণ করেছেন।
২০১১-১৩ আইসিসি বিশ্ব ক্রিকেট লিগ চ্যাম্পিয়নশিপ

২০১১-১৩ আইসিসি বিশ্ব ক্রিকেট লিগ চ্যাম্পিয়নশীপ নব-প্রবর্তিত আইসিসি আন্তর্মহাদেশীয় কাপের সীমিত ওভারের প্রতিযোগিতাবিশেষ। আনুষ্ঠানিকভাবে প্রতিযোগিতাটি একদিনের আন্তঃমহাদেশীয় কাপ নামে পরিচিত। জুন, ২০১১ থেকে অক্টোবর, ২০১৩ পর্যন্ত প্রতিযোগিতাটি চলবে। এর পাশাপাশি ২০১১-১৩ আইসিসি আন্তঃমহাদেশীয় কাপ প্রতিযোগিতা চলবে। আইসিসি’র সহযোগী ও অনুমোদিত সদস্যভূক্ত ৮টি দেশ এ প্রতিযোগিতায় অংশগ্রহণ করে।
এ প্রতিযোগিতায় ২০১০ সালের আইসিসি বিশ্ব ক্রিকেট লিগ প্রথম বিভাগ থেকে ৬টি দল খেলায় যোগ্যতা লাভ করে।
এছাড়াও, ২০১১ সালের দ্বিতীয় বিভাগ থেকে নিম্নের দুই দল অংশ নেয়।
রাউন্ড-রবিন লিগ পদ্ধতিতে প্রতিযোগিতার আয়োজন করা হয়। প্রথম বিভাগের আওতাধীন দলগুলোর খেলাগুলো একদিনের আন্তর্জাতিকের মর্যাদা পায়। দ্বিতীয় বিভাগের খেলাগুলো লিস্ট এ ক্রিকেটের মর্যাদা পায়।
শীর্ষস্থানীয় দুই দল ২০১৫ সালের ক্রিকেট বিশ্বকাপে খেলার জন্য সরাসরি যোগ্যতা অর্জন করবে। বাদ-বাকী ছয়টি দলকে ২০১৩ সালের ক্রিকেট বিশ্বকাপ বাছাইপর্বের প্রতিযোগিতায় অংশ নিয়ে শীর্ষস্থানীয় দুই দল বিশ্বকাপে অংশ নিবে।
প্রত্যেক দল প্রতিপক্ষের বিরুদ্ধে দুইবার প্রতিদ্বন্দ্বিতা করবে। খেলার সময়সূচী নিম্নরূপ:
শীর্ষ পাঁচ রান সংগ্রহকারীর তালিকা নিচের ছকে দেয়া হলো:
শীর্ষ পাঁচ উইকেট সংগ্রহকারীর তালিকা নিম্নের ছকে দেখানো হলো:
নিকিতা মিলার

নিকিতা ও’ব্রায়ান মিলার (জন্ম: ১৬ মে, ১৯৮২) জামাইকার সেন্ট এলিজাবেথে জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য মিলার ঘরোয়া ক্রিকেটে জামাইকার হয়ে খেলছেন। ধীরগতির বাম-হাতি অর্থোডক্স বোলার ও নিচু সারির ব্যাটসম্যান হিসেবেই তিনি দলে ভূমিকা রাখছেন।
২০০৪-০৫ মৌসুমে জামাইকার হয়ে অভিষিক্ত হন মিলার। দেশের ঘরোয়া ক্রিকেটে মেলবোর্ন ক্লাবের হয়ে অংশগ্রহণ করেন। ২০০৭-০৮ মৌসুমে ক্যারিব বিয়ার চ্যালেঞ্জ প্রতিযোগিতায় শীর্ষস্থানীয় উইকেট সংগ্রহকারী ছিলেন। ছয় খেলায় তিনি ৪২ উইকেট পেয়েছিলেন। নিয়মিত মৌসুমের চূড়ান্ত খেলায় উইন্ডওয়ার্ড আইল্যান্ডস দলের বিপক্ষে মাত্র ছয় রানে ৪ উইকেট পান ও জামাইকাকে লীগ জয়ে সহায়তা করেন। এরপর তারা ত্রিনিদাদ ও টোবাগো ক্রিকেট দলের মুখোমুখি হয়। প্রথম ইনিংসে তিনি ২৯ রানে ৫ উইকেট পান যা তার প্রথম অর্জন। এরপর দ্বিতীয় ইনিংসেও ৯২ রানে পাঁচ উইকেট দখল করেন যাতে তার দল ৯ উইকেটের সহজ জয় পায়।
জুন, ২০০৮ সালে ওয়েস্ট ইন্ডিজের পক্ষে প্রথম একদিনের আন্তর্জাতিকে ক্যাপ পরিধান করেন। পরের বছর চুক্তিজনিত কারণে দূর্বল ওয়েস্ট ইন্ডিজের টেস্ট দলের সদস্য হিসেবে বাংলাদেশের বিপক্ষে তার অভিষেক ঘটে। জুন, ২০১৩ পর্যন্ত বিশ্ব ক্রিকেট অঙ্গনে সক্রীয় যে-কোন খেলোয়াড়ের তুলনায় তার প্রথম-শ্রেণীর বোলিং গড় ঈর্ষনীয় ছিল মাত্র ১৫.৫১। আঞ্চলিক ক্রিকেটে তার এ কৃতিত্ব ওয়েস্ট ইন্ডিজের দল নির্বাচকদের মনোযোগ আকর্ষণ করতে পারেনি মূলতঃ দেবেন্দ্র বিশু, সুলেইমান বেন ও বীরস্বামী পারমলের জন্য।
ঘরোয়া মৌসুম শেষে অস্ট্রেলিয়া দল ক্যারিবিয় দ্বীপপুঞ্জ সফরে আসে। কিন্তু টেস্ট সিরিজে তাকে আমন্ত্রণ জানানো হয়নি এমনকি প্রথম তিনটি একদিনের আন্তর্জাতিকেও তার ঠাঁই হয়নি। কিন্তু সেন্ট কিটসে অনুষ্ঠিতব্য শেষ দু’টি ওডিআইয়ে তিনজন নতুন খেলোয়াড়ের একজনরূপে মিলারকে ডাকা হলে তিনি আশ্চর্যান্বিত হন। তখন একদিনের সিরিজে ৩-০ ব্যবধানে পরাজিত হয়েছে ওয়েস্ট ইন্ডিজ দল।
ওয়েস্ট ইন্ডিজ ক্রিকেট বোর্ড কর্তৃক ১১ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য ১৫-সদস্যের চূড়ান্ত তালিকা প্রকাশ করে। চূড়ান্ত তালিকার অন্যতম সদস্য সুনীল নারাইন তার নতুন বোলিং ভঙ্গিমায় সন্দিহান প্রকাশ করায় ২৭ জানুয়ারি নিজ নাম প্রত্যাহার করে নেন। এরফলে ২৯ জানুয়ারি তারিখে পরিবর্তিত খেলোয়াড় হিসেবে মিলারকে অন্তর্ভুক্ত করা হয়।
আন্তর্জাতিক ক্রিকেটে মাহেলা জয়াবর্ধনের শতরানের তালিকা

মাহেলা জয়াবর্ধনে শ্রীলঙ্কার প্রথিতযশা ক্রিকেটার। শ্রীলঙ্কা জাতীয় ক্রিকেট দলের অধিনায়ক হিসেবেও দায়িত্ব পালন করেছেন তিনি। তাকে দেশের অন্যতম সেরা ব্যাটসম্যানদের একজনরূপে গণ্য করা হয়। একসময় তিনি টেস্ট ক্রিকেটে শ্রীলঙ্কার সর্বাধিক রান সংগ্রহকারী ছিলেন যা পরবর্তীতে সতীর্থ কুমার সাঙ্গাকারা অতিক্রম করেছেন। মাহেলা টেস্ট ক্রিকেটে ৩৪টি সেঞ্চুরি করেছেন। একদিনের আন্তর্জাতিকে এ সংখ্যা ১৬টি। এছাড়াও তিনি শ্রীলঙ্কার তৃতীয় সর্বোচ্চ রানসংগ্রহকারী হিসেবে অবস্থান করছেন। পাশাপাশি টুয়েন্টি২০ আন্তর্জাতিকেও শ্রীলঙ্কার সর্বোচ্চ রান করেছেন একটি সেঞ্চুরি করে।
আন্তর্জাতিক ক্রিকেট কাউন্সিল কর্তৃক বিশ্ব একদিনের আন্তর্জাতিক দলের অধিনায়ক মনোনীত হন ও ২০০৬ সালে বর্ষসেরা অধিনায়ক হিসেবে আইসিসি পুরস্কার পান। ২০০৭ সালে উইজডেন কর্তৃপক্ষ তাকে বর্ষসেরা ক্রিকেটাররূপে ঘোষণা করে। এছাড়াও, পরের বছর আইসিসি বিশ্ব টেস্ট দলের সদস্য ছিলেন মাহেলা জয়াবর্ধনে।
কুমিল্লা সরকারি পলিটেকনিক ইনস্টিটিউট

কুমিল্লা পলিটেকনিক ইনস্টিটিউট (সংক্ষেপে: সিপিআই) হচ্ছে বাংলাদেশের শীর্ষস্থানীয় প্রকৌশল ও প্রযুক্তি -সম্পর্কিত উচ্চশিক্ষা প্রতিষ্ঠান। এটি কুমিল্লা শহরের কোটবাড়ী এলাকায় অবস্থিত। প্রকৌশল শিক্ষা প্রসারের জন্য ১৯৬২ সালে ২৬ একর জায়গায় কুমিল্লা পলিটেকনিক ইনস্টিটিউট নামে প্রতিষ্ঠিত হয় এবং এটি প্রথম আইসিটি বেসড পলিটেকনিক।
কুমিল্লা প্রকৌশল ও পলিটেকনিক বিশ্ববিদ্যালয় (কপ্রপবি)। কোর্স হবে ৪ বছর মেয়াদি ডিপ্লোমা অফ ইঞ্জিনিয়ারিং এবং ডিপ্লোমা প্রকৌশলীদের জন্য ক্রেডিট ট্রান্সফারের মাধ্যমে ২ বছর মেয়াদি ব্যাচেলর অফ ইঞ্জিনিয়ারিং এবং ১/২ বছর মেয়াদি মাস্টার্স অফ ইঞ্জিনিয়ারিং
কুমিল্লা পলিটেকনিক ইনস্টিটিউট ১৯৬২ সালে প্রতিষ্ঠিত হয়।
কুমিল্লা পলিটেকনিক ইনস্টিটিউট লালমাই পাহাড়ের পাশে এবং কুমিল্লা শহরের প্রাণকেন্দ্র কান্দিরপাড় থেকে ৭ কি.মি পশ্চিমে কোটবাড়ীতে অবস্থিত। এটি ময়নামতী শালবন বিহার নামক স্থানে ২৬ একর জায়গা জুড়ে নির্মিত। এর পাশে রয়েছে কুমিল্লা বিশ্ববিদ্যালয়, সিসিএন বিজ্ঞান ও প্রযুক্তি বিশ্ববিদ্যালয়, কুমিল্লা ক্যান্টনমেন্ট কলেজ ও কুমিল্লা ক্যাডেট কলেজ ও 
ছয়টি বিভাগ যথা:
বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে। কারিগরি শিক্ষার পাশাপাশি প্রত্যেক প্রযুক্তির ছাত্র-ছাত্রীদের আবশ্যিকভাবে বিকাশের জন্য বাংলা, ইংরেজি, গণিত, পদার্থ, রসায়ন, ব্যবস্থাপনা, সামাজিক বিজ্ঞান, পরিবেশগত বিদ্যা ইত্যাদি বিষয়ে পাঠদানের জন্য একটি অকারিগরি (NonTech) শিক্ষা বিভাগ রয়েছে। ছাত্রছাত্রীদের সকালে ও দুপুরে দুই শিফটে পাঠদান করা হয়।
প্রথম শিফট ০৮.০০টা থেকে ০১.১৫ পর্যন্ত এবং
দ্বিতীয় শিফট ০১.৩০টা থেকে ৬.৪৫ পর্যন্ত।
ক্যাম্পাসে রয়েছে তিনতলা বিশিষ্ট দুইটি ভবন এবং আটটি বড় ওয়ার্কশপ ভবন। কম্পিউটার সায়েন্স অ্যান্ড ইন্জিনিয়ারিং বিভাগের অত্যাধুনিক ল্যাব সংবলিত তিনতলা বিশিষ্ট নিজস্ব ভবন রয়েছে। মূল ভবনের সামনে রয়েছে শহীদ মিনার, সুদর্শন ফোয়ারা এবং বাম পাশে বঙ্গবন্ধু শেখ মুুজিবুর রহমানের প্রতিকৃতি রয়েছে। প্রতিটি বিভাগের জন্য অত্যাধুনিক আলাদা ল্যাব ওয়ার্কশপ ছাড়াও রয়েছে অফিস, গ্রন্থাগার, ল্যাবরেটরী এবং একটি ৫০০ জন ধারণ ক্ষমতা সম্পন্ন মিলনায়তন। এছাড়াও একটি ক্যান্টিন, একটি স্কুল, একটি মসজিদ, দুইটি পুকুর এবং একটি বড় খেলার মাঠ রয়েছে।
প্রতিটি বিভাগের জন্য রয়েছে আলাদা করে প্রয়োজনীয় ইকুইপমেন্ট সমৃদ্ধ অনেকগুলো ল্যাব ও ওয়ার্কশপ।
ছাত্রদের জন্য দুইটি এবং ছাত্রীদের জন্য একটি আবাসিক হল রয়েছে। 
ছাত্র হল দুটিতে প্রায় ৩৬০ টি আসন রয়েছে। ছাত্রীদের জন্য হলে ছাড়াও প্রয়োজনে ডরমিটরি তে আসনের ব্যবস্থা করা হয়। ছাত্রী হলটি সম্পূূর্ণ নিরাপদ ও সংরক্ষিত আবাসিক এলাকায় অবস্থিত। 
অত্র প্রতিষ্ঠানের অভ্যন্তরে রয়েছে অধ্যক্ষের বাসভবন, উপাধ্যক্ষের বাস ভবন, শিক্ষক ও কর্মকর্তা-কর্মচারীদের জন্য ডরমিটরি রয়েছে যা প্রতিষ্ঠানের সংরক্ষিত এলাকায় অবস্থিত। তাছাড়াও অতিথিদের জন্য রয়েছে গেস্ট হাউজ।
আলেক্সেই আলেক্সেভিচ আব্রিকোসোভ

আলেক্সেই আলেক্সেভিচ আব্রিকোসোভ (২৫ জুন, ১৯২৮ - ২৯ মার্চ, ২০১৭) একজন সোভিয়েত এবং রাশিয়ান তাত্ত্বিক পদার্থবিজ্ঞানী যার প্রধান অবদান কনডেন্সড ম্যাটার ফিজিক্সে। তিনি ২০০৩ সালে পদার্থবিজ্ঞানে নোবেল পুরস্কার লাভ করেন।
আব্রিকোসোভ ১৯২৮ সালের ২৫ জুন মস্কোতে জন্মগ্রহণ করেন। তিনি ১৯৪৮ সালে মস্কো স্টেট ইউনিভার্সিটি থেকে গ্র্যাজুয়েট হন। ১৯৪৮ থেকে ১৯৬৫ সাল পর্যন্ত ইউএসএসআর অ্যাকাডেমি অব সায়েন্সেস এর ইন্সটিটিউট ফর ফিজিক্যাল প্রবলেমস এ কর্মরত ছিলেন। তিনি এখানে ১৯৫১ সালে পিএইচডি এবং ১৯৫৫ সালে ডক্টর অব ফিজিক্যাল অ্যান্ড ম্যাথমেটিক্যাল সায়েন্সেস ডিগ্রি অর্জন করেন। তিনি ১৯৬৫ থেকে ১৯৮৮ সাল পর্যন্ত ল্যান্ডাউ ইন্সটিটিউট ফর থিওরেটিক্যাল ফিজিক্স এ কর্মরত ছিলেন। তিনি ১৯৬৫ সাল থেকে মস্কো স্টেট ইউনিভার্সিটির অধ্যাপক।
শায়লা শারমিন

শায়লা শারমিন (জন্ম: ১৬ জুলাই, ১৯৮৯) বাংলাদেশ জাতীয় মহিলা ক্রিকেট দলের ক্রিকেটার। তার জন্ম বাংলাদেশের খুলনা জেলায়। প্রমিলা ক্রিকেট খেলায় তিনি ডান হাতে ব্যাটিং করে থাকেন। পাশাপাশি ডান হাতে অফ ব্রেক বোলিংও করে থাকেন।
১৫ সেপ্টেম্বর, ২০১৩ তারিখে, পটচেফস্ট্রুমে দক্ষিণ আফ্রিকা দলের বিপক্ষে টুয়েন্টি২০ আন্তর্জাতিকে অভিষিক্ত হন শায়লা। এছাড়াও ২০ সেপ্টেম্বর, ২০১৩ তারিখে বেননিতে অনুষ্ঠিত খেলায় দক্ষিণ আফ্রিকা মহিলা ক্রিকেট দলের বিপক্ষে একদিনের আন্তর্জাতিক ক্রিকেটে অভিষেক ঘটে তার।
২০১৯ স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তার নাম ছিল।